qundao/data-zh-poetry huggingface dataset:
哭马文忠公
作者：黄毓祺
朝代：清
体裁：古风

恭惟甲申岁，三月十九日。思宗烈皇帝，圣躬殉社稷。侍臣谁死之，马文忠谕德。呜呼此一时，天崩厚地裂。群盗胡为者，末微同虮虱。出没不可常，随风恣飘忽。兵法故茫昧，所长惟间谍。诡称仁义师，黔首为诳惑。守土乃倡逃，甚者或从贼。秦关天下险，鸟鼠于焉穴。尘沙暗汾晋，澒洞连王室。翠华耻蒙尘，蓬跣诚激烈。煌煌念百姓，千古悽以恻。未是无心人，谁能不沾臆。有躯皆可捐，况乃蒙禄秩。人伦靡今古，天道有顺逆。生者牛毛繁，死者麟角特。腼颜人间世，多至千三百。殉君十数公，文忠盖其一。自伤忝侍从，群盗至此极。主辱臣罪死，主死臣敢活。五拜十号叫，一叫再流血。平生简书畏，毕命犹捧敕。不获把天衣，生与尧舜诀。庶几帝左右，仍载螭头笔。转身南向拜，哀哀孺子泣。岂不怀老母，王事有仓卒。累月书信稀，世梗道途涩。从今游子魂，遄归长绕膝。老仆牵衣谏，忍忘倚门夕。慷慨语之故，忠孝本一辙。臣节既已亏，子道亦云缺。别我太夫人，匪伊常情测。愿为滂也母，轼母常教轼。去去勿复言，吾从朱丝直。侍妾羞瓦全，片时碎双璧。圣母偕圣君，争光日与月。烈女殉烈士，比洁冰与雪。人生无百年，均化为异物。流芳与遗臭，愿所自树立。宁无切云冠，俛焉愧巾帼。昨者妖氛炽，神京遽陷没。宫殿高峨峨，荡为饮马窟。空帘翡翠闭，老□鸳鸯坼。九庙木主灰，百里乾坤赤。谁哉著柘黄，群然舞袍笏。或出自西门，低头气塞默。耳畔笙竽吹，眼前杻械列。出其东门者，扬扬甚自得。骑马类誇官，逢人即嗔喝。明徵理浩荡，高旻昼昏黑。识字徒美新，翻笑死者拙。一朝事势异，神器正南国。至尊念公等，涕泗衮衣湿。易名不须臾，千秋许庙食。当时反侧子，翻若猿猱捷。身鲜完肌肤，重足草间匿。惊魂飞不定，悲风谓鸣镝。辛苦赋归来，疏网复见及。乃知物性异，贞脆莫淩辱。君亲值两难，壮公临事决。天柱未应坠，地维未应绝。安得不生公，砥柱此荡潏。浮萍郑广文，茂松苏司业。天宝旧齐名，灵武遂区别。宿士磷且淄，使人疑翰墨。自公骑列星，斯文耻湔祓。侧闻旅榇还，愿言与执绋。并执孝子手，少逭抚孤责。其如衰病身，伏枕艰难历。上感先帝逝，遗弓委荆棘。下悯万姓冤，莓苔生白骨。中痛吾友朋，尸冷肠内热。大憝尚戴天，夜台未交睫。商雒行人少，青徐去鸟疾。遥传幽冀间，胡尘暗天阙。盗贼鼎中鱼，咸秦犹假息。愿言行荷戈，介马夜驰突。力每与愿违，飘云惭管葛。徙猗日云暮，惨淡云墨色。霓旌间翠羽，快剑森长戟。倘是先帝游，我公扈清跃。乱领纷如毛，手提向空掷。贼臣同所归，亦复褫其魄。不见阆守头，轻如陨霜叶。
喜儿辈次韵诗成
作者：黄毓祺
朝代：清
体裁：七言律诗

老我坚于泽腹冰，汝曹有骨亦崚嶒。为羞城市身长客，未著袈裟发是僧。兔产虎儿遭世怪，虾生鲤子得人憎。夜来忽地掀髯笑，强韵行看寄一镫。
处女吟
作者：黄毓祺
朝代：清
体裁：古风

西邻小家女，二八绝代姿。辛苦嫁衣裳，当窗理寒机。庶士不我求，嗟哉无良媒。衣裳在笥箧，对之怆以悲。东家有女伴，二七犹未笄。嫁作贵人妇，小指悬如椎。缃绮为下裳，紫绮为上衣。盈盈骄路旁，却笑西家痴。西家良不痴，为谢东家姬。人生有错过，富贵莫相欺。
夏日子返见过，叹予近诗，庶几于言者无罪，闻者足戒。嗟乎足以垂戒，则吾岂敢。昔苏子瞻以诗得罪，究得罪之故，初不系乎其诗，狱中遗子由二诗反以得白。吾师所称有命信夫。彼自矜罗织之巧，搏击之能，正不堪一笑耳
作者：黄毓祺
朝代：清
体裁：七言律诗

夜阑相对益凄其，万事干戈信所之。空外岂无霜鹘俊，人间自有雪鸥饥。贫来不改耽佳性，老去犹存漫兴诗。叹息我生多定分，谁能独立畏蛛丝。
守岁
作者：黄毓祺
朝代：清
体裁：七言律诗

微茫炤影一镫残，追数从前绪万端。慷慨有头迎白刃，飘零无梦到黄冠。思亲地下伤心极，忆妹天涯会面难。此夕一杯难强进，春风送暖骨犹寒。
寻黄金台不见
作者：黄毓祺
朝代：清
体裁：七言绝句

我来怀古只悲凉，目断金台何处黄。一夜天阴风雨湿，犹闻死马哭昭王。
射工行
作者：黄毓祺
朝代：清
体裁：古风

虎欲齧人，不避贤豪。猛虎齧人不齧影，行路之人犹可抱影逃。嗟嗟射工猛于虎，含沙射影我心苦。我欲渡水，畏此射工。仰视飞鸟，愿言往从。假尔羽翼，飞飞摩空。我欲假孔雀，渴饮寒泉牛觚触。我欲假鹓雏，道逢腐鼠鸱怒呼。不如鸂鶒肯见假，载飞载鸣水上下。啄食含沙射人者，射工射工不敢前。令我皇帝陛下寿万年。
己丑岁朝
作者：黄毓祺
朝代：清
体裁：七言律诗

秋风匏檕石头城，时序催人弈屡更。独抱此心仍岁晚，不知今日是春正。摩空莫笑雕笼翠，伏枥长愁卷旆钲。何处早朝诸侍从，云移扇影静无声。
张仙岩
作者：黄毓祺
朝代：清
体裁：五言绝句

知母忆子心，母子当相守。纵使游太清，能无一回首。
得西径山幢兄书
作者：黄毓祺
朝代：清
体裁：七言律诗

江头一别怆经年，昨夜霜空有信传。粗行数人非领众，开荒五亩亦栽田。残钟破寺西双径，老树孤村下集贤。临济儿孙天莫测，却将疏懒当风颠。
忆亡弟
作者：黄毓祺
朝代：清
体裁：七言绝句

此世那能住此人，未年三十即无身。阿兄欲泣翻成笑，白藕花中又一春。
忆昔
作者：黄毓祺
朝代：清
体裁：七言律诗

忆昔威弧未绝弦，安驱黄犊自栽田。秋风枣熟从人打，春雨茶香信手煎。水面惊鸥何浩荡，沙头宿鹭正联拳。邻翁得酒归来晚，入市曾携贯柳鳊。
悲辛
作者：黄毓祺
朝代：清
体裁：七言律诗

多少人间直似弦，累累枯骨化平田。未知丝乱凭谁斩，仍恐膏明止自煎。说剑岂无三尺喙，枕戈空有一双拳。从军苦乐今如此，敢怨江深冷捕鳊。
拂水
作者：黄毓祺
朝代：清
体裁：五言绝句

传闻此间水，瀑布半空落。惜哉我来游，霜降水始涸。
放鹤亭
作者：黄毓祺
朝代：清
体裁：五言绝句

昔人有养鹤，放之足使令。鹤去人亦去，兀然空一亭。
春尽次觉侄韵二首
作者：黄毓祺
朝代：清

渔竿何处狎羊裘，七里滩高水正悠。爱说洲边寻白鹭，怕闻峡口望黄牛。握拳未作孤城鬼，搔首徒为一室囚。肠断王孙春草尽，杜康无计解人忧。行看夏葛易冬裘，老我春衫意自悠。不失君臣怜穴蚁，徒争人我笑蜗牛。天涯岂少悲歌客，江左谁为对泣囚。花信风微弹指过，愿言明日树忘忧。
春尽次觉侄韵二首·其一
作者：黄毓祺
朝代：清
体裁：七言律诗

渔竿何处狎羊裘，七里滩高水正悠。爱说洲边寻白鹭，怕闻峡口望黄牛。握拳未作孤城鬼，搔首徒为一室囚。肠断王孙春草尽，杜康无计解人忧。
春尽次觉侄韵二首·其二
作者：黄毓祺
朝代：清
体裁：七言律诗

行看夏葛易冬裘，老我春衫意自悠。不失君臣怜穴蚁，徒争人我笑蜗牛。天涯岂少悲歌客，江左谁为对泣囚。花信风微弹指过，愿言明日树忘忧。
春日元修克九过饮淡园
作者：黄毓祺
朝代：清
体裁：七言绝句

閒门久矣长蒿莱，日暮相寻二仲来。醉倚春花问春事，玉兰狼籍海棠开。
更衣台
作者：黄毓祺
朝代：清
体裁：五言绝句

仙人更委蜕，亦作姤衣观。正法眼觑之，尸解犹钝汉。
有感
作者：黄毓祺
朝代：清
体裁：七言律诗

望中樱笋自争萋，数口依然不糁藜。逐妇有鸠鸣屋北，将雏无燕语窗西。春分远岸烟如柳，寒食荒郊雪似梨。庸丐一壶皆上冢，伤哉废疾学儿啼。
望九里山
作者：黄毓祺
朝代：清
体裁：七言绝句

十面奇兵九里藏，可怜走狗为谁忙。行人马上频回首，今日青山古战场。
望远
作者：黄毓祺
朝代：清
体裁：七言律诗

高天欲问阿谁应，道远无媒恨不胜。望似挽强宁易满，期□射覆本难凭。残镫鼯鼠翻盆惯，败壁蟏蛸结网能。痛定他年搔白首，风波聊亦记吾曾。
村寓
作者：黄毓祺
朝代：清
体裁：七言律诗

顾影真成踏雪鸿，萧然指爪任西东。繇来此世皆羁旅，岂独今朝是寓公。细雨角巾思有道，薄田秫米愧无功。相过幸勿谈时事，两耳曾经一喝聋。
村寓晞用儿韵
作者：黄毓祺
朝代：清
体裁：七言律诗

细柳新蒲色共萋，闭门危坐敢扶藜。可怜多病人偏老，一似惊风日易西。馋口未忘云泽米，枯肠空记郑州梨。星稀月白飞三匝，乌鹊无枝也自啼。
村寓用晞见韵
作者：黄毓祺
朝代：清
体裁：七言律诗

无情草色为谁萋，沦落归来一短藜。春水自流茅舍外，夕阳犹在石桥西。早衰有质同蒲柳，旧学无心付枣梨。寄语儿曹休似我，五更风雨听鸡啼。
柳絮
作者：黄毓祺
朝代：清
体裁：七言绝句

堤上东风杨柳斜，半飞柳絮半飞沙。可怜一样风前絮，惟有江南似雪花。
桃源
作者：黄毓祺
朝代：清
体裁：五言绝句

岁晏桃源行，源上空人家。我欲于此石，洒墨成桃花。
梦人牛头访元兄不值
作者：黄毓祺
朝代：清
体裁：七言律诗

芙蓉两岸飒然秋，世梗其如道路悠。北去无心看马耳，南寻有梦到牛头。危梯欲断孤云冷，病叶先飞百鸟愁。见说西江风稳便，月明夜上钓鱼舟。
梦变为虎戏成
作者：黄毓祺
朝代：清
体裁：七言律诗

虎鼠龙蛇转盼中，人生变幻孰能穷。觉来犹是寻常我，梦去分明大小空。自顾爪牙牛鹿怖，肯教文采犬羊同。玉门关外头颅老，侯印何年出汉宫。
次友人韵
作者：黄毓祺
朝代：清
体裁：七言律诗

悠然物外久声销，舟子徒烦举手招。明月空潭真似镜，长松小阁旧名萧。庵僧解打禾山鼓，座客能吹赤壁箫。况有西畴堪寄傲，我来刚及麦齐腰。
次韵詶子返见懹
作者：黄毓祺
朝代：清
体裁：七言律诗

破屋离披四壁风，春来沈坐雨声中。谁怜足似行缠裹，自笑头如败絮蒙。寂寂空庭无古杏，亭亭何处有新桐。思君准拟骑鸿鹄，犹恐冥飞羽未丰。
正平过我次韵
作者：黄毓祺
朝代：清
体裁：七言律诗

蓬户从今永不关，早潮相过暮潮还。提壶有鸟知人意，付钵无花破汝颜。死饱死饥谁草草，集枯集菀孰閒閒。此生自断休天问，小隐何妨学买山。
武夷九曲棹歌
作者：黄毓祺
朝代：清

一曲倚棹歌，却忆慢亭事。天上会合稀，哀被人间世。风雨送曾孙，神仙亦情至。何如默无言，此峰有禅意。试问老赵州，大王来也未。二曲倚棹歌，玉女化为石。天然不画眉，空有镜台列。云雾作衣裳，灭尽针线迹。濯魄清且涟，愿影在明月。问女何所思，止止不须说。三曲倚棹歌，遗蜕今不朽。其人在何处，还来礼骨否。绝壁架虚舟，有谁负之走。乃悟少年仙，狡狯何不有。岩前石虎吟，将无遭一口。四曲倚棹歌，古洞一何旷。空中有天鸡，飞来此中唱。其下苍龙蟠，深碧不可量。惟有晚峰青，兀然无舌相。奇特事如何，演出一大藏。五曲倚棹歌，大隐此山住。石笋断续三，危梯半空踞。絙度百千盘，却如猱在树。脚下可怜生，但须蓦直去。仙掌几条痕，触著我痒处。六曲倚棹歌，陡绝天游观。一湾三四峰，到此全身现。远近有高低，性情无背面。我欲共天语，天人恐河汉。击碎太虚空，举头天外看。七曲倚棹歌，古寺风雷陷。陷石垂为洞，洞门为石扇。坠者为石梁，梁下水为涧。小口才通人，中有田园便。千载空桃花，止许灵云见。八曲倚棹歌，窗虚石楼古。周遭尽石头，路滑无寸土。石鼓悬其傍，涂毒难吞吐。老我弄琵琶，相逢殊莽卤。禾山今不在，阿谁解打鼓。九曲倚棹歌，三教森然立。西去与西来，东家处其一。三峰笑点头，我体即汝质。世人见有三，歧路百千亿。空翠难强名，与汝安名毕。
武夷九曲棹歌·其一
作者：黄毓祺
朝代：清
体裁：古风

一曲倚棹歌，却忆慢亭事。天上会合稀，哀被人间世。风雨送曾孙，神仙亦情至。何如默无言，此峰有禅意。试问老赵州，大王来也未。
武夷九曲棹歌·其七
作者：黄毓祺
朝代：清
体裁：古风

七曲倚棹歌，古寺风雷陷。陷石垂为洞，洞门为石扇。坠者为石梁，梁下水为涧。小口才通人，中有田园便。千载空桃花，止许灵云见。
武夷九曲棹歌·其三
作者：黄毓祺
朝代：清
体裁：古风

三曲倚棹歌，遗蜕今不朽。其人在何处，还来礼骨否。绝壁架虚舟，有谁负之走。乃悟少年仙，狡狯何不有。岩前石虎吟，将无遭一口。
武夷九曲棹歌·其九
作者：黄毓祺
朝代：清
体裁：古风

九曲倚棹歌，三教森然立。西去与西来，东家处其一。三峰笑点头，我体即汝质。世人见有三，歧路百千亿。空翠难强名，与汝安名毕。
武夷九曲棹歌·其二
作者：黄毓祺
朝代：清
体裁：古风

二曲倚棹歌，玉女化为石。天然不画眉，空有镜台列。云雾作衣裳，灭尽针线迹。濯魄清且涟，愿影在明月。问女何所思，止止不须说。
武夷九曲棹歌·其五
作者：黄毓祺
朝代：清
体裁：古风

五曲倚棹歌，大隐此山住。石笋断续三，危梯半空踞。絙度百千盘，却如猱在树。脚下可怜生，但须蓦直去。仙掌几条痕，触著我痒处。
武夷九曲棹歌·其八
作者：黄毓祺
朝代：清
体裁：古风

八曲倚棹歌，窗虚石楼古。周遭尽石头，路滑无寸土。石鼓悬其傍，涂毒难吞吐。老我弄琵琶，相逢殊莽卤。禾山今不在，阿谁解打鼓。
武夷九曲棹歌·其六
作者：黄毓祺
朝代：清
体裁：古风

六曲倚棹歌，陡绝天游观。一湾三四峰，到此全身现。远近有高低，性情无背面。我欲共天语，天人恐河汉。击碎太虚空，举头天外看。
武夷九曲棹歌·其四
作者：黄毓祺
朝代：清
体裁：古风

四曲倚棹歌，古洞一何旷。空中有天鸡，飞来此中唱。其下苍龙蟠，深碧不可量。惟有晚峰青，兀然无舌相。奇特事如何，演出一大藏。
水帘洞
作者：黄毓祺
朝代：清
体裁：古风

我家有渔郎，曾入桃花窟。林尽乃得山，出口初逼窄。徐行数十步，朗然神界辟。此中自一村，不知有汉月。古洞亦复然，何年巨灵劈。凡为门者二，起伏皆乱石。欲度愁猿猱，鸟道纡百折。幽险忽田园，眼底一空阔。秋风刈禾黍，茶笋随所适。石壁高庄頫，数椽挂于壁。终古不知雨，片瓦亦虚设。凭栏何霏微，晴空雨奇绝。冬令却夏行，寒生六月雪。静悟所自来，悬崖数千尺。飞瀑泻其间，游移无定迹。有时听风吹，东涌或西没。有时花为二，风若从中坼。灵秘不自珍，山神太狼籍。满把夜明珠，撮来当面掷。帘外转身难，寄语后来客。
汉祀亭
作者：黄毓祺
朝代：清
体裁：五言绝句

借问汉祀亭，何如集灵台。茂陵秋草绿，汉武非仙才。
海陵狱中拈李卓老焚馀五首
作者：黄毓祺
朝代：清

骨性原分媚与忠，美新即在反骚中。怀沙憔悴诚为拙，投阁支离未是工。岂必首阳非屈子，敢云柳下自杨雄。人生合为灵修死，千古离骚教莫穷。诣狱公然为友朋，愿言未果恨难胜。养生论在岩阿远，自责诗成慷慨增。体妙心玄思阮籍，才疏识短愧孙登。莫将畏死轻相诮，临绝何人奏广陵。北海如龙性颇骄，爪牙鳞甲在云霄。骆丞万古忠魂动，武氏千秋罪案昭。布衲碎裁观海日，蒲团枯坐听江潮。建安垂拱诸君子，绮丽于今久寂寥。曾读江头孝女碑，好辞绝妙有谁知。正平遮莫为狂客，文举差堪唤大儿。岂是忌才遭魏武，自缘知己死陈思。纵令韬晦能无恙，若个延年万岁期。宝剑非关血染霜，斩人第一是含光。张良岂必椎秦始，豫让何须刺赵襄。马足乍惊魂褫夺，副车继中魄销亡。乃知桧死施全手，一似持刀割犬羊。
海陵狱中拈李卓老焚馀五首·其一
作者：黄毓祺
朝代：清
体裁：七言律诗

骨性原分媚与忠，美新即在反骚中。怀沙憔悴诚为拙，投阁支离未是工。岂必首阳非屈子，敢云柳下自杨雄。人生合为灵修死，千古离骚教莫穷。
海陵狱中拈李卓老焚馀五首·其三
作者：黄毓祺
朝代：清
体裁：七言律诗

北海如龙性颇骄，爪牙鳞甲在云霄。骆丞万古忠魂动，武氏千秋罪案昭。布衲碎裁观海日，蒲团枯坐听江潮。建安垂拱诸君子，绮丽于今久寂寥。
海陵狱中拈李卓老焚馀五首·其二
作者：黄毓祺
朝代：清
体裁：七言律诗

诣狱公然为友朋，愿言未果恨难胜。养生论在岩阿远，自责诗成慷慨增。体妙心玄思阮籍，才疏识短愧孙登。莫将畏死轻相诮，临绝何人奏广陵。
海陵狱中拈李卓老焚馀五首·其五
作者：黄毓祺
朝代：清
体裁：七言律诗

宝剑非关血染霜，斩人第一是含光。张良岂必椎秦始，豫让何须刺赵襄。马足乍惊魂褫夺，副车继中魄销亡。乃知桧死施全手，一似持刀割犬羊。
海陵狱中拈李卓老焚馀五首·其四
作者：黄毓祺
朝代：清
体裁：七言律诗

曾读江头孝女碑，好辞绝妙有谁知。正平遮莫为狂客，文举差堪唤大儿。岂是忌才遭魏武，自缘知己死陈思。纵令韬晦能无恙，若个延年万岁期。
漂涧
作者：黄毓祺
朝代：清
体裁：七言绝句

临淮淮水水茫茫，漂涧于今尚侠香。曾是王孙沦落处，萋萋芳草断人肠。
火燄峰
作者：黄毓祺
朝代：清
体裁：五言绝句

譬诸大火聚，光燄高摩空。我欲如胜热，投身住此中。
狮子峰
作者：黄毓祺
朝代：清
体裁：五言绝句

悬崖绝壁间，踞地有如此。汝若解翻身，是名真狮子。
猫儿石
作者：黄毓祺
朝代：清
体裁：五言绝句

休嫌不捕狸，局足巉岩下。见说死猫头，无人能著价。
玉柱峰
作者：黄毓祺
朝代：清
体裁：五言绝句

峨眉积雪中，突兀天之半。不知何代人，见此白石烂。
生日
作者：黄毓祺
朝代：清
体裁：七言律诗

枉余堕地是男儿，春色平分月似规。幸值神宗全盛日，况当先子壮游时。乾坤反覆今缧绁，岁月蹉跎合涕洟。见说家乡飘荡尽，故人曾否问恒饥。
画竹引赠朱白民
作者：黄毓祺
朝代：清
体裁：古风

长风从天来，吹我魂飞飞。飞飞上谒天帝居，天帝问我何所欲，不愿为人愿为竹。天帝笑曰：咄哉黄生，无乃太痴。竹有何好，而尔愿之。我不愿截为竿，洞庭日暮淇水寒，大鱼小鱼惨不欢。我不愿截为杖，雷霆冥冥云荡荡，化龙君山之湖上。我不愿截为箫，吹之一曲淩紫霄，凤兮凤兮不可招。我亦不愿王家阿猷肩舆造我下，主客不具神潇洒。临风箕踞指我云，何可一日无此君。我亦不愿娥皇女英哀哀攀我泣，重瞳驭遥叫不得。烟深水阔愁云迷，使我至今血泪秋淋漓。朱白民朱白民，愿伊为我一写真，貌我形似兼精魂。所以愿为竹，不愿复为人。
百花庄
作者：黄毓祺
朝代：清
体裁：五言绝句

春至百花开，无花亦不恶。欲知天下秋，风前一叶落。
石屋洞
作者：黄毓祺
朝代：清
体裁：五言绝句

閒坐屋子下，片石亦所欲。何意于眼前，突兀见此屋。
秋夜怀克九
作者：黄毓祺
朝代：清
体裁：七言绝句

蕉雨松风夜寂寥，蒲团竹榻病萧条。梦魂飞泊无拘管，忽赴黄花百里招。
秋怀
作者：黄毓祺
朝代：清
体裁：七言律诗

尽教车马入邻扉，肯使风尘点素衣。萧索鬓边残叶落，苍茫眼底杂花飞。人生岂可逃饥饱，天道何从问是非。日夕荷锄吾事毕，但愁草盛稻苗稀。
秋日克九过访留饮
作者：黄毓祺
朝代：清
体裁：七言绝句

每时向人只垂首，今日向君一开口。感君意气为我留，豆棚菜圃田家酒。
秋柳
作者：黄毓祺
朝代：清
体裁：七言律诗

风起尘飞苦驿骚，数茎短发不胜搔。金盘想像初尝荔，银笼伤心旧荐桃。草檄岂无龙尾砚，摧锋宁恃雁铃刀。遗民感慨江南事，犹说宣徽院使曹。
紫阳书院
作者：黄毓祺
朝代：清
体裁：五言绝句

伊人云逝矣，晚对淡烟横。万古心安在，君听欸乃声。
纪异
作者：黄毓祺
朝代：清
体裁：七言律诗

五更吹角夜吹笳，无复秦淮旧酒家。小雪今朝仍李实，严霜昨夜尚荷花。渔阳世事唐天宝，江左人心晋永嘉。纵使乾坤皆反覆，敢云吾道故龙蛇。
绝命词
作者：黄毓祺
朝代：清
体裁：七言律诗

人间忠孝颇平常，墙壁为心铁石肠。拟向虚空擎日月，曾于梦幻历冰霜。岩头百里清音吼，师子千寻白乳长。示现不妨为厉鬼，云旗风马昼飞扬。
维摩寺
作者：黄毓祺
朝代：清
体裁：五言绝句

秋雨复秋风，萧然来丈室。予亦善病人，怜尔维摩诘。
罗汉岩
作者：黄毓祺
朝代：清
体裁：五言绝句

有如须菩提，宴坐于岩畔。石终不自言，我得阿罗汉。
翰墨岩
作者：黄毓祺
朝代：清
体裁：五言绝句

何年片墨悬，磨人自今古。文字障未空，山水亦良苦。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其一 薪
作者：黄毓祺
朝代：清
体裁：七言绝句

今年锥与地俱空，兀坐风吹雨打中。忽报朝来薪亦尽，灶前失却丙丁童。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其七 钱
作者：黄毓祺
朝代：清
体裁：七言绝句

阿堵于今日以纷，临风荷叶舞轻云。空囊自笑长汀子，何处逢人乞一文。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其三 膏
作者：黄毓祺
朝代：清
体裁：七言绝句

深居暗室免飞虫，时步空庭白月中。但恨相逢高索价，无人捉破卖油翁。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其九 绵
作者：黄毓祺
朝代：清
体裁：七言绝句

黄绵袄子易经过，夜坐其如彻骨何。我手倘然同佛手，袖中少许是兜罗。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其二 粟
作者：黄毓祺
朝代：清
体裁：七言绝句

瓮头饥鼠夜嗟吁，米价频年玉与珠。折脚铛煨缨络粥，家风长自忆龙须。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其五 泉
作者：黄毓祺
朝代：清
体裁：七言绝句

枕上遥闻转辘轳，朝厨汲井已全枯。邻翁手段茱萸辣，乞水公然一滴无。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其八 柴
作者：黄毓祺
朝代：清
体裁：七言绝句

运水搬柴太瘦生，幞头著价更纵横。庞公应被天然笑，佛殿何须草数茎。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其六 药
作者：黄毓祺
朝代：清
体裁：七言绝句

采药何尝走百城，一茎拈起可怜生。有无甲乙更相代，杀活同时却两行。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其十 菜
作者：黄毓祺
朝代：清
体裁：七言绝句

携筐入市价难酬，薄暮无鱼归去休。岂是悬丝空钓月，金鳞昨夜又离钩。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其十一 鱼
作者：黄毓祺
朝代：清
体裁：七言绝句

埋没嘉蔬古所叹，清晨犹得仰园官。感时借问端狮子，成佛何如吃菜难。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其十二 炭
作者：黄毓祺
朝代：清
体裁：七言绝句

蒲团一具在家僧，枯木岩前得未曾。见说三冬无煖气，镬汤炉炭冷于冰。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也 其四 盐
作者：黄毓祺
朝代：清
体裁：七言绝句

胡乱何妨信手拈，宗风于载绝廉纤。阿侬也吸西江水，愧杀当年不少盐。
臣虞杂取米盐琐事，成二十四诗，余读而悲之，勉答其半，韵既不次，语复不伦。亦犹杜陵野老同元使君春陵行，非敢云属和也·薪
作者：黄毓祺
朝代：清

今年锥与地俱空，兀坐风吹雨打中。忽报朝来薪亦尽，灶前失却丙丁童。瓮头饥鼠夜嗟吁，米价频年玉与珠。折脚铛煨缨络粥，家风长自忆龙须。深居暗室免飞虫，时步空庭白月中。但恨相逢高索价，无人捉破卖油翁。胡乱何妨信手拈，宗风于载绝廉纤。阿侬也吸西江水，愧杀当年不少盐。枕上遥闻转辘轳，朝厨汲井已全枯。邻翁手段茱萸辣，乞水公然一滴无。采药何尝走百城，一茎拈起可怜生。有无甲乙更相代，杀活同时却两行。阿堵于今日以纷，临风荷叶舞轻云。空囊自笑长汀子，何处逢人乞一文。运水搬柴太瘦生，幞头著价更纵横。庞公应被天然笑，佛殿何须草数茎。黄绵袄子易经过，夜坐其如彻骨何。我手倘然同佛手，袖中少许是兜罗。携筐入市价难酬，薄暮无鱼归去休。岂是悬丝空钓月，金鳞昨夜又离钩。埋没嘉蔬古所叹，清晨犹得仰园官。感时借问端狮子，成佛何如吃菜难。蒲团一具在家僧，枯木岩前得未曾。见说三冬无煖气，镬汤炉炭冷于冰。
苍屏
作者：黄毓祺
朝代：清
体裁：五言绝句

晏罢彩虹飞，美人隔罗幔。路远莫致之，报君苍玉案。
苏堤
作者：黄毓祺
朝代：清
体裁：五言绝句

日夕堤上行，古木馀衰柳。可怜元祐间，杭州苏太守。
菊花
作者：黄毓祺
朝代：清

冬心寥落向谁论，雅正斯为独立人。不见疏疏三两蕊，群花塞默少精神。悠然入骨是寒清，山远烟微起暮情。秀色有无难可饱，九华空服笑泉明。修翎整整复斜斜，肯受寻常耳目加。独立徘徊君自悟，古人微尚在黄花。閒庭瘦影无婆娑，磊落如人野意多。举世自张鹑鴳网，云中白鹤岂能罗。寒花淡淡立幽轩，静对能空物性喧。四座微闻声叹息，主人萧寂独无言。佳色繇来莫可名，夕阳彩翠甚分明。谁知别有娟娟意，最是空庭白月横。远性偏于静者宜，天然秀整是风期。结庐人境堪怡悦，不分高山有紫芝。冥心不共世低昂，白露凄然水面凉。乞与锦袍空错落，无人识得老佯狂。萧然暂对破人颜，一卷茶经紫翠间。纵使秋霜鹰爪健，何如此种意閒閒。此花不愧浅深红，得性那能与俗同。他日倘寻高士传，相逢只合唤黄公。平远荒寒木叶稀，秋容不战自然肥。忽惊身在芦花岸，耳畔萧萧有雁飞。奇姿能艳复能幽，志意坚贞不可求。举面向人先自赤，风前无语小低头。参差颜色斩然新，晨夕同条共隐沦。尔我欲分无处所，人间何物得疏亲。中宵把玩立墙阴，益信文人有碎金。风似剪刀时劈面，空霜不觉又盈襟。朝来忽睹淡妆新，浓抹将毋色未真。自是中心无所向，不妨今昔现分身。特留贞静殿空林，艳色须从背面寻。无限风流归蕴藉，不令人见一何深。岁晚怜君不我遐，门前老树正槎枒。小山空自歌招隐，夜静人閒落桂花。
菊花·其一
作者：黄毓祺
朝代：清
体裁：七言绝句

冬心寥落向谁论，雅正斯为独立人。不见疏疏三两蕊，群花塞默少精神。
菊花·其七
作者：黄毓祺
朝代：清
体裁：七言绝句

远性偏于静者宜，天然秀整是风期。结庐人境堪怡悦，不分高山有紫芝。
菊花·其三
作者：黄毓祺
朝代：清
体裁：七言绝句

修翎整整复斜斜，肯受寻常耳目加。独立徘徊君自悟，古人微尚在黄花。
菊花·其九
作者：黄毓祺
朝代：清
体裁：七言绝句

萧然暂对破人颜，一卷茶经紫翠间。纵使秋霜鹰爪健，何如此种意閒閒。
菊花·其二
作者：黄毓祺
朝代：清
体裁：七言绝句

悠然入骨是寒清，山远烟微起暮情。秀色有无难可饱，九华空服笑泉明。
菊花·其五
作者：黄毓祺
朝代：清
体裁：七言绝句

寒花淡淡立幽轩，静对能空物性喧。四座微闻声叹息，主人萧寂独无言。
菊花·其八
作者：黄毓祺
朝代：清
体裁：七言绝句

冥心不共世低昂，白露凄然水面凉。乞与锦袍空错落，无人识得老佯狂。
菊花·其六
作者：黄毓祺
朝代：清
体裁：七言绝句

佳色繇来莫可名，夕阳彩翠甚分明。谁知别有娟娟意，最是空庭白月横。
菊花·其十
作者：黄毓祺
朝代：清
体裁：七言绝句

此花不愧浅深红，得性那能与俗同。他日倘寻高士传，相逢只合唤黄公。
菊花·其十一
作者：黄毓祺
朝代：清
体裁：七言绝句

平远荒寒木叶稀，秋容不战自然肥。忽惊身在芦花岸，耳畔萧萧有雁飞。
菊花·其十七
作者：黄毓祺
朝代：清
体裁：七言绝句

岁晚怜君不我遐，门前老树正槎枒。小山空自歌招隐，夜静人閒落桂花。
菊花·其十三
作者：黄毓祺
朝代：清
体裁：七言绝句

参差颜色斩然新，晨夕同条共隐沦。尔我欲分无处所，人间何物得疏亲。
菊花·其十二
作者：黄毓祺
朝代：清
体裁：七言绝句

奇姿能艳复能幽，志意坚贞不可求。举面向人先自赤，风前无语小低头。
菊花·其十五
作者：黄毓祺
朝代：清
体裁：七言绝句

朝来忽睹淡妆新，浓抹将毋色未真。自是中心无所向，不妨今昔现分身。
菊花·其十六
作者：黄毓祺
朝代：清
体裁：七言绝句

特留贞静殿空林，艳色须从背面寻。无限风流归蕴藉，不令人见一何深。
菊花·其十四
作者：黄毓祺
朝代：清
体裁：七言绝句

中宵把玩立墙阴，益信文人有碎金。风似剪刀时劈面，空霜不觉又盈襟。
菊花·其四
作者：黄毓祺
朝代：清
体裁：七言绝句

閒庭瘦影无婆娑，磊落如人野意多。举世自张鹑鴳网，云中白鹤岂能罗。
虎鼻石
作者：黄毓祺
朝代：清
体裁：五言绝句

石虎踞当途，鼻孔谁能共。倘遇苏子瞻，缩为怪石供。
西林杂兴
作者：黄毓祺
朝代：清
体裁：古风

哀哀此日是江南，痛饮悲歌转不堪。惨淡军中多弱女，伶仃马上少肥男。低头治地成硗确，仰面看天失蔚蓝。惟有西林人世外，藕花封断小茅庵。古砚生尘笔退尖，幽情镇日闭空帘。灵均憔悴醒长独，曼倩诙谐饿未厌。白石林间何齿齿，清泉涧底自瀸瀸。因君却忆唐人句，乐过千春醉饱兼。
赠周三凉武
作者：黄毓祺
朝代：清
体裁：古风

世界一何宽，中有黄介子。颠狂世所怪，偃蹇世所鄙。开眼觅友生，寥寥竟谁是。去年得其一，君家克九氏。芝宇解人颐，清谈入人耳。迩来复得君，君才洵开美。笔阵纵且横，少年莫君比。阿礽颇好事，飞扬约鞭弭。寄谢诸友生，嗟哉吾老矣。
赠周大克九
作者：黄毓祺
朝代：清
体裁：古风

萧条秋色阑，淅沥秋风寒。壮士慷以慨，独坐空长叹。有尘向谁掷，有琴向谁弹。出门逢周郎，立谈倾肺肝。沽酒与之饮，因歌行路难。饱鴳笑饥鵩，荣艾嘲枯兰。嗟我不得志，人谁青眼看。长躯付貂裘，壮发老鹖冠。君也风云质，胡为亦泥蟠。去去复去去，舌在好加餐。
赤壁峰
作者：黄毓祺
朝代：清
体裁：五言绝句

鹤影如人长，黄州秋月白。谁知此山中，亦自有赤壁。
轗轲行慰伯清先生丧子
作者：黄毓祺
朝代：清
体裁：古风

明兴以来数作手，盛名之下遏阳九。龙蛇杂遝干戈飞，于中崛起青邱叟。文章一代实开先，白刃如霜在其首。北地莽莽才绝伦，俊逸颇称何舍人。我吴迪功亦俊物，往往笔落如卿霎。徐郎何郎皆夭死，东风寒食吹游魂。李郎六年三系狱，叩关虎豹森天门。太白山人栖太白，南屏山下留仙骨。突然不必子与孙，荒冢累累亦三尺。王家兄弟调颇同，一时二美吴门东。玉关老亲雅无罪，可怜血染秋芙蓉。纷纷作者难具指，大都轗轲有如此。许君生长江之阴，能使诗名满人耳。手拈寸管探诗源，上迄西京下王李。苦心一年一易草，荏苒于今十年矣。维摩斗室穷著书，膝下依依赖有子。寒吹丹穴凤罢游，苍龙化去青天愁。皋兰畹蕙忽摧折，白杨萧瑟风飕飗。君欲呼儿呼不得，无聊聊述儿颠末。卖田将作娶妇谋，岂料为儿具棺设。青箱鬻却列坟茔，免同野鬼空原泣。想君下笔心肺酸，使我闻之泪沾臆。吾宗有侄字无咎，去年此际云初没。瞥将魂梦托友人，示以新篇眼流血。篇中二语更惨然，友人梦觉犹能忆。入吾室兮妇伶仃，升吾堂兮亲垂白。吁嗟此语岂传疑，一片孤魂尚依魄。君儿魂魄知何方，飞飞当不离君侧。君今哀痛同西河，死者巳矣可奈何。我当为君歌轗轲，君休为我停叵罗。会须快饮日沈醉，不然遍访名山阿。隙中之驹梦中蝶，终日戚戚胡为乎。
轗轲行慰伯清先生丧子
作者：黄毓祺
朝代：清

明兴以来数作手，盛名之下遏阳九。龙蛇杂遝干戈飞，于中崛起青邱叟。文章一代实开先，白刃如霜在其首。北地莽莽才绝伦，俊逸颇称何舍人。我吴迪功亦俊物，往往笔落如卿霎。徐郎何郎皆夭死，东风寒食吹游魂。李郎六年三繫狱，叩关虎豹森天门。太白山人栖太白，南屏山下留仙骨。突然不必子与孙，荒冢累累亦三尺。王家兄弟调颇同，一时二美吴门东。玉关老亲雅无罪，可怜血染秋芙蓉。纷纷作者难具指，大都轗轲有如此。许君生长江之阴，能使诗名满人耳。手拈寸管探诗源，上迄西京下王李。苦心一年一易草，荏苒于今十年矣。维摩斗室穷著书，膝下依依赖有子。寒吹丹穴凤罢游，苍龙化去青天愁。皋兰畹蕙忽摧折，白杨萧瑟风飕飗。君欲呼儿呼不得，无聊聊述儿颠末。卖田将作娶妇谋，岂料为儿具棺设。青箱鬻却列坟茔，免同野鬼空原泣。想君下笔心肺酸，使我闻之泪沾臆。吾宗有侄字无咎，去年此际云初没。瞥将魂梦托友人，示以新篇眼流血。篇中二语更惨然，友人梦觉犹能忆。入吾室兮妇伶仃，升吾堂兮亲垂白。吁嗟此语岂传疑，一片孤魂尚依魄。君儿魂魄知何方，飞飞当不离君侧。君今哀痛同西河，死者巳矣可奈何。我当为君歌轗轲，君休为我停叵罗。会须快饮日沈醉，不然遍访名山阿。隙中之驹梦中蝶，终日戚戚胡为乎。
过梅公看菊
作者：黄毓祺
朝代：清
体裁：七言律诗

墙东小小径如蛇，篱菊亭亭植似麻。自有微霜明傲色，何须乱草隐寒花。苍头抱瓮晨添水，赤脚吹薪夜煮茶。辛苦主人良不易，饱看容我幅巾斜。
逢继周长者桥梓
作者：黄毓祺
朝代：清
体裁：七言律诗

神仙是假隐非真，拄杖翛然斗笠贫。当日吴门为乞子，今朝石室是累臣。孔融慷慨能留我，张俭低回却累人。此地重逢肠已断，凄然无泪可沾巾。
钟模石
作者：黄毓祺
朝代：清
体裁：五言绝句

兹山非石钟，留最钟模冷。山空钟未鸣，令人发深省。
铁板嶂
作者：黄毓祺
朝代：清
体裁：五言绝句

丹山碧水中，独黑何傲岸。石丈倘参禅，居然是铁汉。
闻犬
作者：黄毓祺
朝代：清
体裁：五言绝句

柴门闻犬吠，风雨娄江道。却忆华子冈，月夜声如豹。
闻顾山被兵
作者：黄毓祺
朝代：清
体裁：七言律诗

寒饿无端仗友生，柴门幽事颇关情。萧森响送微风竹，缥缈香浮细雨橙。瓮里长腰堪果腹，笼中卑脚自呼名。山村见说今如洗，敢信何乡可避兵。
雷峰塔
作者：黄毓祺
朝代：清
体裁：古风

塔顶草茸茸，有如发不剃。原是螺髻塔，是以现螺髻。
题诗岩
作者：黄毓祺
朝代：清
体裁：五言绝句

不见题诗人，诗亦苍苔没。夜深炤岩前，犹是太古月。
一剪梅·轻舟
作者：黄永
朝代：清
体裁：词

布帆斜挂朩兰舟。身坐轻舟。心悟虚舟。槐阴风过忽惊秋。天似初秋。人比残秋。伤心何处最高楼。十二红楼。十四青楼。年年行李寄他州。薄倖扬州。飘泊苏州。
一剪梅·轻舟
作者：黄永
朝代：清

布帆斜挂朩兰舟。身坐轻舟。心悟虚舟。槐阴风过忽惊秋。天似初秋。人比残秋。伤心何处最高楼。十二红楼。十四青楼。年年行李寄他州。薄幸扬州。飘泊苏州。
一剪梅·雪阻义井
作者：黄永
朝代：清

满地飘残六出花。道是杨花。疑是梨花。多才赓和属谁家。谢是诗家。李是词家。少年羁旅若飞花。酒泛桃花。曲奏梅花。醉看何事足名家。大武黄家。大侠朱家。
丑奴儿令·溪边小阁听雨
作者：黄永
朝代：清

溪边三尺翻盆雨，阁下滩声。阁上风声。那管愁人彻夜听。想来溪水添多少，昨阻舟行。今送人行。安稳渔翁挂绿罾。
临江仙·闺思
作者：黄永
朝代：清
体裁：词

疑雨依稀还未雨，空阶一抺苍苔。孤烟片片欲飞来。似随风影去，复趁晓云回。怪杀鹧鸪啼不住，珠帘卷卷慵开。薄情何处暗相猜。今年杨柳月，旧日菊花杯。
二郎神·吴门感旧
作者：黄永
朝代：清

依稀犹在，金谷春光如海。步障锦丝围，妙舞清歌交赛。粉行珠队。谁道司空浑见惯，几回听、霓裳仙籁。算此际、人间天上，有数风流嘉会。无奈。名士倾城，目眙心醉。恨杨柳、风多花早落，道月缺、难圆阳坏。绿珠楼坠翾风老，才人厮养还相配。几春来秋去，池塘蛙鼓，远山疑黛。
凤凰台上忆吹箫·别恨
作者：黄永
朝代：清

杨柳风多，梧桐露落，兰舟初泊方塘。正画楼酒散，残月微凉。多少心头旧事，些儿语、刺刺商量。听何处，晨鸡喔喔，重剔银缸。悲伤。半醒犹醉，看水光天色，一派苍茫。更林鸦鼓翼，欸乃渔郎。重向石栏干外，携红袖、亲佩香囊。偷挥泪，烟波千里，摧折刚肠。
十二时·送史庸庵赴补北上
作者：黄永
朝代：清

先生那得高眠也。且为苍生一起。正五月、嫩晴天气。门外柳浓波翠。两载朱幡，三年黄绶，总是心如水。骊唱罢，琴鹤萧然，欸乃扁舟，月色江声相倚。最牵情，归来曾赋，几点鹭朋鸥伍。白社清吟，兰亭高会，事事关人意。看纵横、斑管乌丝，疏狂馀几。喜今朝，柔乡翠国，别有一番风味。月底笙箫，风前兰麝，望里神仙侣。只高阳旧伴，醉踏渔舟归去。
千秋岁·早发
作者：黄永
朝代：清

晓烟如织。猛驾舟如叶。双桨动，孤帆揭。水声惊舵尾，岸影移窗隙。抬眼望，一轮红吐扶桑日。辜负今番忆。容易前番别。清梦醒，柔肠结。帐垂珠带绕，被冷红绫摺。闲问取，朝来曾过谁家驿。
卖花声·薄醉
作者：黄永
朝代：清

昨夜月如钩。经过楼头。画屏小饮篆烟浮。薄醉日高慵未醒，清露晨流。无力压香裯。眶褪微秋。檀郎无计暗绸缪。窗外玉奴催未得，半晌迟留。
卖花声·铜雀台
作者：黄永
朝代：清

拊掌说曹公。天下英雄。秦皇汉武略相同。豪举今朝堪想见，铜雀春风。金碧嵌瑶宫。锁翠围红。虬髯如戟字当中。只有二乔空伫望，虎视江东。
卖花声·长店访刘峻度寓中，适遇方孝标兄弟，以清风镇宋娟诗见示
作者：黄永
朝代：清

佳句不堪听。墨迹犹新。章台今属叱将军。相对厌厌空叹息，几个书生。五岳忽崚嶒。此恨难平。座中摩勒问何人。愿署风流新院主，牛耳鸳盟。
南乡子 其一 九日即事
作者：黄永
朝代：清

秋日丽平皋。万里青烟九点飘。独倚元龙楼百尺，纤毫。一雁翻空试羽毛。有客敢题糕。漫许诗中一世豪。兴比龙山应较好，酕醄。细看茱萸弄晚娇。
南乡子 其二 九日即事
作者：黄永
朝代：清

挥手约吾徒。烂醉东篱兴有无。酒尽故人还送否，提壶。红叶村中那处沽。高阁眺平芜。满目风烟一画图。何处健儿身手滑，招呼。匹马山头控仆姑。
南乡子·九日即事
作者：黄永
朝代：清

秋日丽平皋。万里青烟九点飘。独倚元龙楼百尺，纤毫。一雁翻空试羽毛。有客敢题糕。漫许诗中一世豪。兴比龙山应较好，酕醄。细看茱萸弄晚娇。挥手约吾徒。烂醉东篱兴有无。酒尽故人还送否，提壶。红叶村中那处沽。高阁眺平芜。满目风烟一画图。何处健儿身手滑，招呼。匹马山头控仆姑。
南乡子·官军护献元兔
作者：黄永
朝代：清

汝兔产何方。名压文麟驾彩凰。万里君门先得到，祯祥。遥望红云捧玉皇。富贵埒侯王。宝马雕笼染御香。一语烦君传帝里，傍徨。作赋相如尚路旁。
卜算子 有感四首 其一
作者：黄永
朝代：清
体裁：词

匿影住人间，横眼看天下。都道乾坤一腐儒，自问何为者。得酒且高歌，无酒干休罢。若有留髡送客人，一石臣能也。
卜算子·其三
作者：黄永
朝代：清
体裁：词

种李易成蹊，种豆将盈顷。妇不弹丝妾不歌，有酒如何饮。山色碧于蓝，湖水明如镜。皓月清风是等闲，权与侬相领。
卜算子·其二
作者：黄永
朝代：清
体裁：词

壮已不如人，老矣何须问。纵有因人成事时，录录悲公等。新态看来多，旧事提他怎。那个邯郸道上行，仆仆何时醒。
卜算子·其四
作者：黄永
朝代：清
体裁：词

流水绕孤村，问是谁家住。不信孤山处士来，别有梅花墅。客到我应欢，我醉君须恕。多少园亭没主人，道不如归去。
卜算子·有感四首
作者：黄永
朝代：清

匿影住人间，横眼看天下。都道乾坤一腐儒，自问何为者。得酒且高歌，无酒干休罢。若有留髡送客人，一石臣能也。壮已不如人，老矣何须问。纵有因人成事时，录录悲公等。新态看来多，旧事提他怎。那个邯郸道上行，仆仆何时醒。种李易成蹊，种豆将盈顷。妇不弹丝妾不歌，有酒如何饮。山色碧于蓝，湖水明如镜。皓月清风是等闲，权与侬相领。流水绕孤村，问是谁家住。不信孤山处士来，别有梅花墅。客到我应欢，我醉君须恕。多少园亭没主人，道不如归去。
卜算子·汤阴谒岳武穆庙
作者：黄永
朝代：清

身在尚无家，身死家何地。纵使游魂遍九州，不向汤阴住。有恨化为云，无泪飞成雨。若变啼鹃何处归，赵氏孤儿处。
如梦令·春朝旅店风雪
作者：黄永
朝代：清

既是雪花飘泊。又是孟婆作恶。左酒右持螯，仔细与春酬酢。行乐。行乐。以此劝春春诺。把酒央春寄语。风伯雨师权恕。篱户矮于人，饥雀寒鸦相觑。何处。何处。春又翻然曰去。
山花子·夏词
作者：黄永
朝代：清

独上帘钩看月明。闲停小扇白罗轻。习习春风吹不断，翠荷擎。避暖长抛金鸭火，卸妆惊溜玉钗声。早是侍儿能解意，展桃笙。
山花子·夏词
作者：黄永
朝代：清
体裁：词

独上帘钩看月明。闲停小扇白罗轻。习习春风吹不断，翠荷擎。避煖长抛金鸭火，卸妆惊溜玉钗声。早是侍儿能解意，展桃笙。
念奴娇
作者：黄永
朝代：清

洞天福地，问谁来剥啄，昔年狂客。二十年前曾一过，意气须眉都别。蜀帝啼鹃，令威化鹤，往事伤心绝。依然相见，南楼今夜明月。楼前杂树零花，楼中楚楚，几幅云林笔。丹灶绳床仍未改，少个楼头吹铁。高不胜寒，仙乎欲去，待鼓凌风翼。琼宫玉宇，盈盈相望咫尺。
念奴娇·中秋舟泊夏镇，与同舟人小饮
作者：黄永
朝代：清

扁舟此夜，看天边、又是月圆时节。万里浮云都卷尽，高涌一轮孤洁。有客无殽，有殽无酒，那得开胸臆。青帘摇漾，青铜沽尽三百。人间美景良辰，人生有几，何事轻抛掷。花自有开还有谢，月亦有圆还缺。富贵何时，少年易去，如水流无息。颓然便醉，醒来东望将白。
念奴娇·中秋舟泊夏镇，与同舟人小饮
作者：黄永
朝代：清
体裁：词

扁舟此夜，看天边、又是月圆时节。万里浮云都捲尽，高涌一轮孤洁。有客无殽，有殽无酒，那得开胸臆。青帘摇漾，青铜沽尽三百。人间美景良辰，人生有几，何事轻抛掷。花自有开还有谢，月亦有圆还缺。富贵何时，少年易去，如水流无息。颓然便醉，醒来东望将白。
念奴娇·别妾
作者：黄永
朝代：清

别离谁惯，叹今朝、旧恨新愁俱积。回首苍茫烟树远，司马青衫应湿。马上征人，闺中少妇，咫尺分南北。笑啼不敢，几回相向犹咽。悔却当日多情，红丝牵挽，牢绾柔肠结。嫩柳绯桃行乐处，过眼芦花枫叶。红袖擎觞，乌丝觅句，何事堪抛掷。乍眠还醒，瘦驴门外得得。
念奴娇·南楼听笛
作者：黄永
朝代：清

南楼暂倚，听何人、独向暮云吹笛。明月空寒千万里，浮遍一天秋色。姑射山头，瑶台月下，此际凄清绝。望中见否，驾鲸骑鹤仙客。遥想当日知音，柯亭妙响，千古真无匹。吹破平生蕉鹿，梦冷露淋漓独立。卫尉堂前，睢阳楼上，过眼都陈迹。把杯笑问，几人辜负今夕。
念奴娇·家敬旃将军招同彭羡门、孙云客、宋既庭、家庭表，邀冯校书静容夜宴
作者：黄永
朝代：清

华堂春暖，正绮席初开，将军私第。名士倾城相际会，莲漏厌厌凡几。觞倒鸬鹚，杯传鹦鹉，夜静鱼龙戏。笙歌乍歇，清讴檀板方起。忽听玉勒骄嘶，雄心横发，长剑崆峒倚。锦地灯天人既醉，指掌山川聚米。火树擎红，帐丝围紫，暗目佳人语。主人解事，留髡送客归未。
念奴娇·放歌
作者：黄永
朝代：清

吾今安得，把长江万里，变成醇酒。天下谁醒侬亦醉，休道先生五斗。杯里看蛇，蕉间逐鹿，时喜时惊走。不知有汉，彼哉晋魏何有。可怜古往今来，蚁争鼠斗，谁弱谁强手。刘项功名狐董笔，蝴蝶一回庄叟。泡灭还生，幻成复破，此际无穷否。一樽长满，青天明月吾友。
念奴娇·金山游眺，用夏桂洲韵
作者：黄永
朝代：清

振衣千仞，便身如遗世，超然独立。万顷银涛生足下，缥缈片帆风力。地下埋金，波间浮玉，天半撑孤壁。钓鱼台畔，一竿烟际孤植。巍然砥柱中流，人工鬼斧，谁捧青莲出。纵翅扶摇须直上，到此长风一息。激水三千，去天尺五，独矫翚飞翼。扁舟回顾，江心一点卷石。
惜分钗·舆梦初醒，雪月交明
作者：黄永
朝代：清

舆梦冷。人初醒。駪駪月里征人影。月来时。梦回时。一似徂东，一似徂西。栖。栖。雪弥望。雪相傍。月应又在霜之上。雪融时。月归时。知是相携，知是相离。疑。疑。
摸鱼儿·送春
作者：黄永
朝代：清

怪当初、春来何意，今送春归何处。游丝绕地漫天絮，顷刻莺花无主。留不住。那复管、黄鹂啼断斜阳树。算谁相顾。只纨扇儿郎，红衫小女，饯却东郊路。从今后，总任梅黄杏紫，别换一番风雨。牡丹亭畔梨花院，也自锦围玉聚。空延伫。长冷落、王孙宝骑笙歌墅。此情休诉。羡蝴蝶颠狂，花间栩栩，不问伊来去。
昭君怨·萤
作者：黄永
朝代：清

刚是沿溪飘泊。忽又随风前却。暗地恁相夸。可怜他。那个轻纨兜住。何处碧纱笼去。到处只惺惺。却输卿。
昭君怨·萤
作者：黄永
朝代：清
体裁：词

刚是沿溪飘泊。忽又随风前却。暗地恁相誇。可怜他。那个轻纨兜住。何处碧纱笼去。到处只惺惺。却输卿。
昭君怨·蝴蝶
作者：黄永
朝代：清

是蝶是周难据。疑梦疑醒何处。花底忒轻狂。一双双。偷得香来韩掾。傅却粉来何晏。那个是前身。两平分。
更漏子·春去
作者：黄永
朝代：清

怕春来，愁春去。分付黄鹂留住。留不住，恝还行。黄鹂三两声。絮如飞，花又落。人在画楼香阁。空自惜，有谁怜。春风年复年。
望远行·饮孟广文宅
作者：黄永
朝代：清

依然东野先生也，门径萧条如寄。谁家梁肉，到处笙歌，岂识广文风味。数朵黄花，点缀西风篱落。归去来兮，还未怪、归来却剩，秋光无几。娓娓。剪烛窗前夜话，公瑾醇醪相对。此夕衔杯，昨朝倾盖，北地南天千里。我自渔舟醉舞，如君高致，休赋不才长弃。只襄阳耆老，暂栖衡泌。
柳梢青·郭石公示古瓢居叶韵新诗集句
作者：黄永
朝代：清

曾记瓢仙。飞觞相属，泼墨联篇。岂是袁妖，偶然贺鬼，忽尔摩禅。而今佳话频传。淋漓向、乌丝画笺。选韵撩人，吟诗过日，集句销闲。
桂枝香·秦对嵓招同过石公、钱础日、顾景行、严荪友、薛既旸诸子宴集
作者：黄永
朝代：清

玉堂金马。正年少归来，风流如画。庭院深深，锦席螺杯初把。西园东第人犹在，几冷落、骚坛风雅。稽康逾懒，山公老去，伤心茶话。看月落、雕阑花下。又箫鼓无声，明珠不夜。玉屑霏霏，万斛流泉倾泻。金谷豪华行似梦，今朝重结渔樵社。三更打后，参横斗转，萧然归罢。
梅花引·本意
作者：黄永
朝代：清

春风吹。春事才。破腊梅花次第开。暗香催。暗香催。雪满旧山，何如此地栽。银筝谁弄梅花曲。金樽谁倒梅花谷。莫停杯。莫停杯。家在醉乡，相期归去来。
武陵春·乍雨乍晴
作者：黄永
朝代：清
体裁：词

为怕日光争欲雨，雨过日偏明。半栏斜照忽雷声。晴雨总无凭。却似萧郎多薄倖，归去又还行。薄倖从天教得成。天也忒无情。
武陵春·乍雨乍晴
作者：黄永
朝代：清

为怕日光争欲雨，雨过日偏明。半栏斜照忽雷声。晴雨总无凭。却似萧郎多薄幸，归去又还行。薄幸从天教得成。天也忒无情。
水调歌头·流觞
作者：黄永
朝代：清

五亩田间宅，流水绕逶迤。谁欤林外剥啄，斗酒问山妻。敢学兰亭禊饮，且作杯湖夜泛，觞勺漫提携。二参情未歇，一石醉如泥。嗟公等，同落落，肯栖栖。一路浩歌归去，风月满前溪。人自封侯万里，我自沧浪垂钓，去住两无疑。人生行乐耳，富贵更何时。
水调歌头·黄河
作者：黄永
朝代：清

天下滔滔也，逝者尽如斯。何故逆流牵挽，争似顺流时。一片孤帆隐隐，万里长风浩浩，相送渺何之。频听长年语，神力勉扶持。君低咏，吾高卧，两相宜。阅尽风波人世，此地坦无疑。道自昆仑发脉，又忆龙门疏凿，九曲绕如丝。波浪年年有，清浊几人知。
水龙吟·梦醒
作者：黄永
朝代：清

谁怜对酒长歌，颓然醉也无人见。醒来何地，小窗斜逗，月痕如线。败纸敲空，乍寒拥絮，肠回九转。忆少年意气，无几老大，些儿事、思量遍。自笑头颅种种，杳难追、石光飞电。功名幻想，文章鄙事，豪华虚愿。往者何人，有才无命，公乎惭忝。羡沧浪旧侣，绿蓑青笠，钓舟轻便。
永遇乐·同陈俞二子过惠山茶肆小饮，醉后感作
作者：黄永
朝代：清

细雨还晴，剩寒新暖，清和天气。五里长街，九龙峰下，比旧风光美。良朋连袂，单衫小扇，依约冶游情味。问谁家、曲径朱栏，红杏赤葵交媚。沽来斗酒，颓然醉了，笑折花枝簪髻。拍手狂呼，挥杯自劝，暗揾无端泪。英雄失路，书生落拓，同是一般憔悴。空归去，野水方塘，瞥看山翠。
江城子·元宵苦雨
作者：黄永
朝代：清

儿童铙鼓闹新年。正喧然。画屏前。为甚和风和雨、晚廉纤。遥想云中今夜月，人不见，暗团圆。有人携手玉阑边。悄无言。恰凭肩。且向红灯绿酒、共流连。翠袖双擎私致语，君莫负，上元天。
沁园春 其一 偶兴。和王阮亭韵二首
作者：黄永
朝代：清
体裁：词

吾道非耶，滔滔皆是，岁月空流。问君子之交，谁甘如醴，古人自许，敢曲如钩。落落无徒，嚣嚣自得，九点青烟望九州。嗟多少，是蓝田旧将，瓜圃通侯。一觞一咏相酬。任落叶、随风水上浮。只越水吴山，从吾所好，竹篱茅舍，于世何求。醉里乾坤，闲中今古，麋鹿为群侣白鹤，休相认，有少年同学，肥马轻裘。
沁园春·偶兴。和王阮亭韵二首
作者：黄永
朝代：清

吾道非耶，滔滔皆是，岁月空流。问君子之交，谁甘如醴，古人自许，敢曲如钩。落落无徒，嚣嚣自得，九点青烟望九州。嗟多少，是蓝田旧将，瓜圃通侯。一觞一咏相酬。任落叶、随风水上浮。只越水吴山，从吾所好，竹篱茅舍，于世何求。醉里乾坤，闲中今古，麋鹿为群侣白鹤，休相认，有少年同学，肥马轻裘。长啸归来，或渔于溪，或圃于冈。且可否之间，不夷不惠，中行岂敢，疑狷疑狂。白眼看他，青山老我，漫世居然入世方。休再道，曾封侯万户，昔遇高皇。闲来濯足沧浪。又种竹千枝朩几章。愧能酒能诗，陶潜李白，亦经亦史，司马公羊。醉后长歌，灯前自舞，也算生平意气场。嗟今日，只黑甜一枕，快矣吾乡。
沁园春·其二
作者：黄永
朝代：清
体裁：词

长啸归来，或渔于溪，或圃于冈。且可否之间，不夷不惠，中行岂敢，疑狷疑狂。白眼看他，青山老我，漫世居然入世方。休再道，曾封侯万户，昔遇高皇。闲来濯足沧浪。又种竹千枝朩几章。愧能酒能诗，陶潜李白，亦经亦史，司马公羊。醉后长歌，灯前自舞，也算生平意气场。嗟今日，只黑甜一枕，快矣吾乡。
沁园春·寄题徐道力玉禾堂
作者：黄永
朝代：清

四海浮鸥，一身落叶，何事堪凭。叹辋川烟水，徒供入画，桃源鸡犬，莫渡迷津。金谷风尘，铜驼荆棘，那处青山可卜邻。君何幸，有玉禾片地，松菊长存。草堂风味萧森。敢唤作、羲皇以上民。羡江干车马，谁人问字，筵前樽酒，有客携琴。春草能花，秋虫自语，一榻清风且曲肱。他年过，记登斯堂也，心旷神清。
沁园春·寿孙母龚太君为又学赋
作者：黄永
朝代：清

问母为谁，为姜为陶，为尹为班。念熊丸早岁，孤灯黯黯，绛帷当日，环佩珊珊。俨是经师，曾传女诫，彤管千秋姓氏看。今何在，在鹿门深处，介子山间。高风更许谁攀。喜偕隐、萧萧绿野闲。况潘舆长侍，花前篮笋，莱衣长曳，庭际斑斓。乐且含饴，贫能负米，岂识人生行路难。尤堪羡，听霞觞捧罢，春鸟间关。
沁园春·恭展先慈遗照示舍弟初子
作者：黄永
朝代：清

跪展遗容，伤哉吾母，如见当年。忆含毫想像，桐花窗下，整衣端坐，萱草栏边。堂上含饴，阶前舞彩，十载悲欢仿佛间。儿偏愧，愧霞冠凤帔，何日重添。思量经几团圞。叹忽地、音容便渺然。痛临岐针线，行时密密，隔江烽火，病后恹恹。寥落倚闾，仓皇避地，衣带盈盈判各天。还慰藉，有朝温夕省，嗟仲能贤。
沁园春·恭展先慈遗照示舍弟初子
作者：黄永
朝代：清
体裁：词

跪展遗容，伤哉吾母，如见当年。忆含毫想像，桐花窗下，整衣端坐，萱草阑边。堂上含饴，阶前舞綵，十载悲欢髣髴间。儿偏愧，愧霞冠凤帔，何日重添。思量经几团圞。叹忽地、音容便渺然。痛临岐针线，行时密密，隔江烽火，病后恹恹。寥落倚闾，仓皇避地，衣带盈盈判各天。还慰藉，有朝温夕省，嗟仲能贤。
沁园春·悲秋
作者：黄永
朝代：清

宋玉言之，春女多思，秋士多悲。况零风细雨，乍停还续，蛩声雁影，到处相随。四壁萧萧，孤灯落落，纵有高怀那处开。除非是，且登山涉水，打马飞杯。醉时屡舞回回。看云气漫空白日颓。似江魂销罢，黯然欲别，潘愁尽处，如送将归。人事萧条，天公做作，长笑微吟泪暗垂。还自问，这黄花红叶，干汝谁来。
沁园春·题位公小照
作者：黄永
朝代：清

咄尔何人，长松之下，古柏之间。看蒲团稳坐，神清落落，布袍长裹，风骨珊珊。一拂一盂，不鞋不杖，白石如龙草似绵。低多少，在恒沙小劫，梦泡尘缘。西来踪迹萧然。犹仿佛、当初面壁年。曾与谁摩顶，菩提座下，何方行脚，舍卫城边。辨欲忘时，心将安讫，春绿秋红自在天。人只见，有茒庵方丈，片席青莲。
沁园春·题位公小照
作者：黄永
朝代：清
体裁：词

咄尔何人，长松之下，古柏之间。看蒲团稳坐，神清落落，布袍长裹，风骨珊珊。一拂一盂，不鞋不杖，白石如龙草似绵。低多少，在恒沙小劫，梦泡尘缘。西来踪迹萧然。犹髣髴、当初面壁年。曾与谁摩顶，菩提座下，何方行脚，舍卫城边。辨欲忘时，心将安讫，春绿秋红自在天。人只见，有茒庵方丈，片席青莲。
河传·报国寺松
作者：黄永
朝代：清

如组。如舞。卑枝伏蠖。高枝蹲虎。夕阳楚楚。画出影儿相赌。笔力空今古。公孙剑舞张颠墨，堪相匹。千载成三绝。烟如萦。云如迎。一更钟定野魈鸣。
浣溪纱·初见
作者：黄永
朝代：清

曾向蓬山顶上行。瑶姬十五笑相迎。湘裙剪剪袜盈盈。今世芳名知弄玉，前身小字是双成。怪郎蓦地唤卿卿。
浣溪纱·幼女曜贞生日
作者：黄永
朝代：清

初着红衫衬薄绡。爷前万福出帘腰。道儿生日是今朝。杜老瘐妻谁耐学，左家小女恁般娇。看爷白发早飘萧。
浣溪纱·赠妓蕊珍
作者：黄永
朝代：清

昨夜蓬莱驾紫烟。天风吹下蕊珠仙。十分珍重破瓜年。对客离披浑似醉，为郎颠倒不成眠。秋波斜溜恨无边。
添字昭君怨·春朝大雾
作者：黄永
朝代：清

今日是春来日。何故烟霏雾结。想防春色到儿家。去迷他。或者是春来日。故使雾迎烟接。知春还有几多程。问他声。
添字昭君怨·用唐解元“五更风雨葬西施”句，为聘姬姗姗悼亡
作者：黄永
朝代：清

花信欲开还住。春信欲归难驻。五更风雨忽来时。葬西施。何日花前欢会。空想花容憔悴。花亡可有哭花人。问花神。
清平乐·磁州晓起见床头积雪
作者：黄永
朝代：清

霏霏春云，夜半床头积。天女怪君春梦热，碾碎玉花轻掷。晓来对影盘桓。无聊犹倚阑干。谁是联吟谢女，居然高卧袁安。
渔家傲·本意
作者：黄永
朝代：清

六尺孤篷摇渌水。青蓑惯沐三时雨。急浪惊风全不理。呼儿语。得鱼卖向前村里。泼刺锦鳞杨赤尾。江湖憔悴如人比。太息收纶鱼且去。无钱醉。一宵妇子醒然睡。
渔家傲·漂白
作者：黄永
朝代：清

一苇撇破桃花浪。垩将片板随船漾。击板船头鱼脑胀。惊莫向。锦鳞跳趁渔家桨。月落潮平初日上。呼儿晒网垂杨傍。网角丁东风铁响。闲抚掌。人鱼悲喜身皆妄。
满庭芳·学圃
作者：黄永
朝代：清

方欲为农，且先学圃，舍旁隙地堪犁。青青绿竹，抽笋傍檐低。都是桃红李白，要添些、奴橘梅妻。殷勤向，东邻乞取，罗列满墙西。怪山翁多事，花台左右，插槿编篱。有二三童稚，名叚名稽。自起临流抱瓮，长浇灌、嫩蕊新荑。他年好，双柑斗酒，扶杖听黄鹂。
满庭芳·行歌
作者：黄永
朝代：清

负手行歌，携筇独啸，闲闲桑者谁欤。古人未往，桀溺与长沮。缚就几间茅屋，随高下、种竹栽鱼。出门见，青山当户，流水绕吾庐。先生今老矣，人应弃我，我亦怜渠。喜松花作酿，细菜堪菹。唤取山妻稚子。团圞坐、扣缶吹竽。朝朝愿，花前酩酊，此外更何须。
满江红 其一 咏怀，和前韵
作者：黄永
朝代：清

欲写我心，乌皮几、墨涛初涨。横眼看、桑田沧海，古今无恙。有恨不妨埋地底，无愁可寄还天上。且曲成、数子和而歌，矜相饷。秦楚战，游丝漾。迁固笔，寒蛩唱。任春风秋雨，乾施坤酿。月出吴刚空抱斧，日斜夸父须投杖。觉娲皇、炼石补天来，无完状。
满江红 其一 咏怀，和前韵
作者：黄永
朝代：清
体裁：词

欲写我心，乌皮几、墨涛初涨。横眼看、桑田沧海，古今无恙。有恨不妨埋地底，无愁可寄还天上。且曲成、数子和而歌，矜相饷。秦楚战，游丝漾。迁固笔，寒蛩唱。任春风秋雨，乾施坤酿。月出吴刚空抱斧，日斜夸父须投杖。觉娲皇、鍊石补天来，无完状。
满江红 其三 咏怀，和前韵
作者：黄永
朝代：清

今也何时，一之日、土膏坟涨。还自喜、禾登麦茁，田园无恙。社肉分从里宰后，蛮歌剧踞村儿上。论功名、甘付与他人，从天饷。鼓一叶，溪边漾。制一曲，人前唱。任蚁争穴徙，蜂争花酿。稚子自驱南亩犊，老人且策东篱杖。倩谁留、林下一人看，闲闲状。
满江红 其二 咏怀，和前韵
作者：黄永
朝代：清

泌水洋洋，衡门下、雨馀新涨。好趺坐、钓矶石畔，桃花无恙。孺子歌来杨柳外，大夫休怨江潭上。羡东邻、炊黍复烹雌，东菑饷。鱼自乐，中流漾。鸟自喜，中林唱。有家藏斗酒，山妻曾酿。入室漫忧童稚聒，中年忍与娇儿杖。问吾当、三十五年前，如伊状。
满江红·东篱
作者：黄永
朝代：清

归去来兮，恰五载、逍遥林外。敢自比、渊明高致，田园潇洒。我自不才明主弃，旁人翻讶何为者。且悠然、采菊复看山，东篱下。谁问答，渔樵话。堪语笑，妻拿暇。只未能免俗，酒杯诗债。屈子有天何必问，杨雄嘲罢无烦解。道谁人、能狷又能狂，吾师也。
满江红·中秋
作者：黄永
朝代：清

玉露初零，看上下、冰壶清彻。端不愧、天边良夜，人间佳节。万里浮云谁净扫，一轮皓魄凌空出。道秋光、九十恰平分，当今夕。曲栏外，疏星列。纷桂影，飘香屑。更彩云环映，贝宫珠阙。何处良游高兴尽，广庭自按霓裳叠。想人生、有恨合同圆，明如月。
满江红·卓人约过安阳山居，用前韵
作者：黄永
朝代：清

子惠思予，放艇去、绿帆风涨。旧游处、万松精舍，可能无恙。咫尺相看原不厌，到时昏黑终须上。道炊烟、起处有人家，清樽饷。泼泼鲤，偏摇漾。呦呦鹿，如随唱。有杜家遗法，百壶清酿。我醉欲眠徐稚榻，君休莫负安期杖。似王维、裴迪辋川游，当年状。
满江红·卓人见过小酌。用前韵
作者：黄永
朝代：清

白日行吟，看几处、圩田销涨。忽一笑、相逢二老，须眉无恙。并坐鼓弦茅舍里，旧时作赋銮坡上。忆中书、落笔堵墙看，惊谁饷。浪踪迹，红尘漾。狂名姓，青楼唱。且我歌子和，子斟我酿。无妇能弹赵女瑟，有儿聊代邛州杖。说从来、酒圣是毛公，观卿状。
满江红·即景
作者：黄永
朝代：清

急雨狂风，顷化作、晴空千里。才过眼、炎凉反覆，谁为为此。人世大都多此态，天公作俑何妨尔。笑伊家、忽喜忽然悲，诚哉鄙。鼓棹去，随波驶。叉手立，看云起。任英雄狡狯，闻雷丧七。放我逍遥春梦外，容君千百秋毫里。叹人间、逝者总如斯，徒然耳。
满江红·咏怀，和前韵
作者：黄永
朝代：清

欲写我心，乌皮几、墨涛初涨。横眼看、桑田沧海，古今无恙。有恨不妨埋地底，无愁可寄还天上。且曲成、数子和而歌，矜相饷。秦楚战，游丝漾。迁固笔，寒蛩唱。任春风秋雨，乾施坤酿。月出吴刚空抱斧，日斜夸父须投杖。觉娲皇、炼石补天来，无完状。泌水洋洋，衡门下、雨馀新涨。好趺坐、钓矶石畔，桃花无恙。孺子歌来杨柳外，大夫休怨江潭上。羡东邻、炊黍复烹雌，东菑饷。鱼自乐，中流漾。鸟自喜，中林唱。有家藏斗酒，山妻曾酿。入室漫忧童稚聒，中年忍与娇儿杖。问吾当、三十五年前，如伊状。今也何时，一之日、土膏坟涨。还自喜、禾登麦茁，田园无恙。社肉分从里宰后，蛮歌剧踞村儿上。论功名、甘付与他人，从天饷。鼓一叶，溪边漾。制一曲，人前唱。任蚁争穴徙，蜂争花酿。稚子自驱南亩犊，老人且策东篱杖。倩谁留、林下一人看，闲闲状。
满江红·寄怀吴门同好用前韵
作者：黄永
朝代：清

长忆苏州，梅花雨、锦帆流涨。记多少、屠儿钓叟，起居无恙。击筑漫从燕市里，吹箫还到吴江上。却依然、邂逅酒间豪，挥钱饷。鱄诸里，斜阳漾。要离塳，山魈唱。听歌声变徵，壮心徒酿。绿鬓向怜西子发，鸡皮忍暏将军杖。恐他时、相遇复相惊，颓然状。
满江红·寿孙风山四十
作者：黄永
朝代：清

骏马锦衣，是当日、玉堂年少。拂袖去、水边林下，携筇长啸。帝曰病乎非汝弃，人呼狂者何妨傲。十年前、江左旧孙郎，归来早。斑衣舞，高堂笑。鸠车戏，群儿绕。更公门桃李，春风缭绕。去国不忧须发变，入宫尚苦蛾眉好。看身如落叶、一般轻，容吾老。
满江红·小照前瓶荷
作者：黄永
朝代：清

茂叔尝云，汝乃是、花之君子。看几朵、绿茎翠盖，亭亭幽渚。折取一枝聊作供，辘轳新挽银床水。问画图、相向却何人，难相拟。记前日，香含蕊。忽数瓣，红飘几。想来时憔悴，落时容易。千古奇冤曾未雪，六郎有猊何堪比。喜山翁、赋得一行诗，为君洗。
满江红·戏示次内
作者：黄永
朝代：清
体裁：词

虽则如云，休认作、少年佳丽。良不愧、村妆野妇，短衫椎髻。经卷药垆今日事，舞裙歌扇从来未。想孟光、初嫁伯鸾时，居然是。手不释，麻和絮。目不倦，盐和豉。更课儿书卷，课奴机杼。我岂忘情丝与竹，家无工技邯郸女。只秋听蝉噪、夏听鹂，吾老矣。
满江红·戏示次内
作者：黄永
朝代：清

虽则如云，休认作、少年佳丽。良不愧、村妆野妇，短衫椎髻。经卷药炉今日事，舞裙歌扇从来未。想孟光、初嫁伯鸾时，居然是。手不释，麻和絮。目不倦，盐和豉。更课儿书卷，课奴机杼。我岂忘情丝与竹，家无工技邯郸女。只秋听蝉噪、夏听鹂，吾老矣。
满江红·江上感怀
作者：黄永
朝代：清

天下滔滔，似东去、长江无际。更万顷、洪涛若练，洄流欲沸。如此风波行不得，褰裳欲往君还未。待商量、深时宜厉浅如何，仍须揭。浩浩者，卿休避。硁硁者，吾知计。似轻鸥狎水，俗凫游戏。击楫中流歌且啸，驱车九折难乎易。看一帆、飞过打鱼船，心为悸。
满江红·秋蛩
作者：黄永
朝代：清

秋矣悲夫，忽到处、蛩声唧唧。如助我、小窗愁思，一何凄切。几度搅回庄叟梦，无端擅踞相如壁。自三更拥被、五更来，无休歇。岂无故，长饶舌。纵有恨，和谁说。但漫空月影，桂香飘屑。属国羁臣南望泪，左徒弟子伤心日。问人间、多少不平鸣，君其一。
满江红·自题旧照
作者：黄永
朝代：清

窣地相看，还引镜、攸然欲笑。谁写作、锦衣窄袖，入时风调。一卷长携原似昨，怪翁当日曾英少。更可怜、捧砚煮茶人，年方妙。容偃蹇，湖山靠。听响屧，回廊绕。任小园烂漫，春风花草。如此生平良不恶，呼儿早认而翁貌。倘将来、画出不堪观，皤然老。
满江红·自题旧照
作者：黄永
朝代：清
体裁：词

窣地相看，还引镜、攸然欲笑。谁写作、锦衣窄袖，入时风调。一卷长携原似昨，怪翁当日曾英少。更可怜、捧砚煮茶人，年方妙。容偃蹇，湖山靠。听响屧，回廊绕。任小园烂熳，春风花草。如此生平良不恶，呼儿早认而翁貌。倘将来、画出不堪观，皤然老。
满江红·舟中
作者：黄永
朝代：清

容与轻刀，喜山气、苍然欲滴。正四月、嫩寒轻暖，清和时节。垂柳绿藏鱼婢稳，落花红糁鸥儿食。问舟中、潇洒是何人，沧浪客。纵一苇，凌空楫。看千仞，抟风翼。望蔚蓝上下，水光天色。万里崆峒豪士剑，一声江海渔人笛。知壮怀、销落在何时，吾心恻。
满江红·舟次邂逅程村，为尤展成寄同曹顾庵、宋既庭倡和词一卷，依韵和之
作者：黄永
朝代：清

劈面相迎，一篙破、绿波秋涨。凭寄语、吴门客到，旧游无恙。贻我一编冰雪句，忆君知已云霄上。却仍从、一二酒人游，歌相饷。似鸥鹭，同飘漾。谁宾主，相赓唱。且逢人作达，瓮开新酿。蜡就一生狂士屐，携来九节仙人杖。怪此翁、豪气未全除，非吾状。
满江红·蛙
作者：黄永
朝代：清

汝为公乎，抑私也、无端饶舌。更何故、池塘青草，劳劳通夕。一部鼓吹谁道好，不堪聒耳溪边立。且出门、扶杖复归来，耽吾寂。新月上，鸣逾急。骤雨过，声如噎。叹汝无鱼乐，清非蝉匹。水草藏身原自稳，身将隐矣何容说。笑吾侪、有口亦如卿，三缄毕。
满江红·读魏文帝与朝歌令吴质书
作者：黄永
朝代：清

才藻翩翩，羡几个、南皮佳客。记当日、追随冠佩，联车接席。六博弹棋南馆下，浮瓜沉李西廊侧。更轮舆、徐向后园来，鸣驺寂。明月转，悲笳咽。清露落，哀筝激。看应刘徐阮，诗矛文戟。王伯雌雄知已定，文章坛坫盟初热。叹一朝、弦绝为钟期，西风泣。
满江红·过访史顺德庸庵途次有作
作者：黄永
朝代：清

击楫中流，猛驾起、一帆风色。浑似昔、苍苍漭漭，九霄摩翮。醉后忆歌燕市缶，饥来浪乞柴桑食。知使君、高谊薄云霄，曾嗟及。休自比，歌鱼客。还应念，同车日。也风餐水宿，冷杯残炙。千折黄河晴又雨，中秋好月圆还缺。且呼君、斗酒向君倾，为君说。
满江红·送王阮亭迁仪部北上
作者：黄永
朝代：清

作吏三年，似仙去、玉鞭西骤。看父老、攀辕卧辙，使君知否。粉署含香风调美，玉堂彩笔需君久。想金莲、草敕晚归来，偎红袖。知颇忆，山中友。曾醉倒，田间酒。叹十年交态，披襟握手。戴笠乘车吾与汝，九州四海情何有。倘他时、相遇或相呼，王曰叟。
满江红·闻笛。用前韵
作者：黄永
朝代：清

修竹如云，谁截似、凤膺微涨。横吹向、山青水绿，晴空无恙。潇洒桓伊邀渡处，凄凉卫尉空堂上。算何如、牛背小儿豪，清音饷。义手看，轻鸥漾。回首望，雏莺唱。任阴晴天气，日烘霞酿。明日相随田父社，前途须避邻翁杖。且逍遥、白眼看他人，纷何状。
点绛唇·小阁
作者：黄永
朝代：清

夏日方长，科头羽扇频来往。小亭幽敞。茶沸松风响。隔岸垂杨，对坐黄鹂讲。还堪赏。帘钩初上。欸乃渔翁桨。
玉女摇仙佩·寿巢仪部兼山先生六十
作者：黄永
朝代：清

天衢贵客，粉署仙郎，未老拂衣归去。新制荷裳，才成小筑，恰在白云深际。看门前流水。并楼头明月，萧然佳致。更说甚、野间绵蕞，殿上歌呼，叔孙典礼。好白眼科头，藤杖芒鞋，山颠水际。更有井公园客，金粟洪厓，笑语从容联袂。五夜鸾箫，九霄笙鹤，人世繁华无比。怪婚男嫁女。把向平、早岁良时轻弃。问先生、逍遥五岳，旧时都养。容吾执御。两不负，有巢家世黄熊裔。
玉蝴蝶·佳人
作者：黄永
朝代：清

恰是破瓜时节，盈盈十五，初嫁王昌。六曲屏山如画，玉照晨张。回清盻、芙蓉出水，擎素手、抹丽生香。更消停，眉峰未扫，留待檀郎。商量。晓妆才罢，衣开蛱蝶，裙绕潇湘。阿母频催，轻移绣屧出前廊。爱好多、遍询宜称，矜年少、略欠端详。又迟疑，恐人偷觑，着意堤防。
玉蝴蝶·当年
作者：黄永
朝代：清

记得当年此夜，读书初倦，小阁知秋。随意画栏小饮，月挂新钩。喜新词、绣香题集，耽佳话、箫凤名楼。最风流，小鬟低报，暖熨香裯。绸缪。离披斜倚，玉山无力，欲去还愁。戏问檀郎，醉乡何处觅温柔。暗香迷、花间蝴蝶，清露滴、梦里蜉蝣。尽迟留，三更梧雨，一枕飕飗。
玉蝴蝶·当年
作者：黄永
朝代：清
体裁：词

记得当年此夜，读书初倦，小阁知秋。随意画栏小饮，月挂新钩。喜新词、绣香题集，耽佳话、箫凤名楼。最风流，小鬟低报，煖熨香裯。绸缪。离披斜倚，玉山无力，欲去还愁。戏问檀郎，醉乡何处觅温柔。暗香迷、花间蝴蝶，清露滴、梦里蜉蝣。尽迟留，三更梧雨，一枕飕飗。
瑞鹧鸪·举第三子亮可
作者：黄永
朝代：清

病中心绪懒如丝。偶读陶公数首诗。既见其生寔欲可，此情却笑两同之。广将园圃诚多事，欲付琴书念亦痴。但愿早知梨与栗，得如元亮五男儿。
画堂春·新月。和韵
作者：黄永
朝代：清

夕阳隐隐柳梢头。隔林红晕西洲。回看天外子陵钩。钓起新愁。何处长搴罗幕，有人独倚高楼。新愁又怕旧愁留。一笔轻勾。
破阵子·咏怀
作者：黄永
朝代：清
体裁：词

旧掌玉皇香案，新参金马顽仙。错听玉笙曾一笑，误盟钿盒到人间。相逢又几年。醉后新诗数首，闲来小令千篇。不贾不农兼不吏，宜嘲宜怨又宜颠。深眸望远天。
绮罗香·送燕
作者：黄永
朝代：清

春去无踪，秋来有信，一霎光阴如雨。燕燕于飞，软语商量欲去。忆曾过、王谢高门，又忽见、金张新第。尽人间，茒屋华堂，惆怅淹留无几。临岐多少叮咛，料前路相逢，雁行迢递。我去君来，黯绝魂销此际。任空梁、落剩香泥，怜故垒、拖残花蒂。怕废兴，南北相同，见旧巢安未。
绿头鸭·端午
作者：黄永
朝代：清

趁晴明，恰正是、女儿佳节，双双姊妹相携。倩娘梳、牡丹新髻。邀郎着、杏子单衣。玉茧新裁，红绒细嚼，金钗押衬石榴枝。人都道、内家妆束，别样风姿。莫迟疑。绣旗画楫，逢逢饶鼓来时。被花遮、帘前烦恼，惊人觑、背后矜持。又何处，清讴檀板，一派好风吹。酒后三弦，歌栏十番，谁家浪子拥妖姬。忙回避，荡舟归去，说与郎知。
菩萨蛮·小女
作者：黄永
朝代：清

左家织素年还未。采花自插如丸髻。采罢怕娘嗔。拈花却避人。小窗陪绣婢。有事心头记。要拌雪猧餐。溪边弄钓竿。
菩萨蛮·自梁庄策蹇至海陵
作者：黄永
朝代：清

瘦驴打过溪桥去。麦芽初长青无绪。四野湿云浓。天如中酒翁。石尤风太急。涧浅波文织。山色过江稀。前途怕雪飞。
菩萨蛮·观稼
作者：黄永
朝代：清

数间茅屋临溪路。无人小艇从人渡。一望野桥烟。陶家种秫田。午前风日暖。几路腰镰缓。短帽窄衫人。招呼三两声。
菩萨蛮·读漱玉词
作者：黄永
朝代：清

易安居士偏潇洒。片言落纸真无价。应是谪仙人。青莲认后身。可怜还再嫁。未了尘缘债。衣上旧茶痕。看来莫断魂。
蓦山溪·玉茗楼感旧
作者：黄永
朝代：清

重登小阁，芳草残红候。二十五年前，黯销魂、玉人携手。暗尘凝壁，憔悴几行诗，君知否。空回首。风卷斜阳骤。追思如梦，旧事浑难剖。一去两茫然，怅无端、前生邂逅。不堪心绪，无语对窗纱，凭阑久。三更后。月落梨花瘦。
蓦山溪·玉茗楼感旧
作者：黄永
朝代：清
体裁：词

重登小阁，芳草残红候。二十五年前，黯销魂、玉人携手。暗尘凝壁，憔悴几行诗，君知否。空回首。风捲斜阳骤。追思如梦，旧事浑难剖。一去两茫然，怅无端、前生邂逅。不堪心绪，无语对窗纱，凭阑久。三更后。月落梨花瘦。
薄幸·戴溪感旧
作者：黄永
朝代：清

锦灯良夜。记当日、笙歌才罢。猛邂逅，赤栏干畔，窈窕天生如画。怅前缘、一笑分离，喜今日、相逢未嫁。任青鸟书传，蓝桥水落，犹恨蓬山天外。旧日桃花门巷，都一霎、蝶飞云化。纵玉清非远，少君有术，道帐里、姗姗欲下。是耶非也。看一抷黄土，枉做出、燕齐迀怪。年年寒食风雨，白杨沾洒。
薄幸·戴溪感旧
作者：黄永
朝代：清
体裁：词

锦灯良夜。记当日、笙歌才罢。猛邂逅，赤阑干畔，窈窕天生如画。怅前缘、一笑分离，喜今日、相逢未嫁。任青鸟书传，蓝桥水落，犹恨蓬山天外。旧日桃花门巷，都一霎、蝶飞云化。纵玉清非远，少君有术，道帐里、姗姗欲下。是耶非也。看一抷黄土，枉做出、燕齐迀怪。年年寒食风雨，白杨沾洒。
虞美人·今宵
作者：黄永
朝代：清

今宵好景谁同坐。月与卿和我。我愁卿病只高眠。丢下一庭明月、煞堪怜。回廊寂寂怀人处。月也丢人去。待他人共月圆时。好与花前长醉、合欢卮。
虞美人·访妓
作者：黄永
朝代：清

飞琼小字谁拈破。何事人间堕。鹦哥唤出倍堪怜。又怕东风、且下水晶帘。青螺未绾浓云袅。香入菱花小。知伊新恨在眉头，只是对人、强说不曾愁。
蝶恋花·晓发
作者：黄永
朝代：清

瑟瑟西风帘外卷。绿水红村，小棹随流转。叶老欲飞霜乍染。疏星倒向波心糁。客枕惺忪寒意惨。秋夜偏长，秋梦应偏短。何处玉鸡声近远。一丸红吐扶桑暖。
蝶恋花·晓发
作者：黄永
朝代：清
体裁：词

瑟瑟西风帘外捲。绿水红村，小棹随流转。叶老欲飞霜乍染。疏星倒向波心糁。客枕惺忪寒意惨。秋夜偏长，秋梦应偏短。何处玉鸡声近远。一丸红吐扶桑暖。
蝶恋花·良夜
作者：黄永
朝代：清

庭院西风良夜静。小小春光，拖逗红梅醒。满地霜华飘不定。空天踏遍飞鸿影。往日相思闲记省。梵字雕栏，有个人儿并。笑拍香肩呼不应。薄绵不耐黄昏冷。
蝶恋花·雨阻句曲。时将有巨鹿之行
作者：黄永
朝代：清

门外马嘶天欲曙。细雨东来，早又留人住。铁马丁东檐际语。风飘残梦香如缕。梦自南行人北去。南北分驰，却怪还相聚。劝梦归欤愁未许。秋江转眼销魂处。
西江月·磁州道中望雪
作者：黄永
朝代：清

浮白随天上下，晴光与日戈矛。铺开白玉衬神州，放出骅骝驰骤。鹭影飞来若失，鹤群归去疑留。江村一寸望中浮。潦倒恕先时候。
调笑令
作者：黄永
朝代：清

无寐。无寐。影与月儿相对。阑干十二重重。长立西窗晓钟。钟晓。钟晓。露湿凤头香小。
调笑令·凉夜
作者：黄永
朝代：清

明月。明月。偏向纱窗偷入。有人遥避清光。小怯罗衣夜凉。凉夜。凉夜。报道海棠初谢。
贺新郎·内子买浦氏旧宅一区，前有隙地，余种梅花三百株，因赋示
作者：黄永
朝代：清

笑指梁鸿妇。记当初、伯通庑下，缟衣相守。椎髻短装君似昔，怪我年来老丑。肯辜负、绯桃秾柳。何物清寒堪似我，与梅花、作对差能否。人唤作、孤山叟。须栽三百罗前后。舞春风、漫空飞雪，暗香堆袖。待得花开梅子熟，换取东邻美酒。拼再倒、田家瓦缶。白眼乾坤多少大，尽蜗头、冠盖相趋走。君隐矣，吾何有。
贺新郎·十月几望，顺德署中，与诸公醉后看月，时余自七夕后往句曲，至此凡四阅月矣
作者：黄永
朝代：清

今夕斯何夕。又一度、月当三五，团圞时节。短发飘萧清影下，添郤露凄风切。还自笑、轻衫蝉翼。多少炎凉都历尽，旧腰身、炼作冰霜骨。何用补、貂裘黑。欢然相见怜相别。漫指点、银瓶索酒，臣能一石。太守清狂应不改，豪兴吾徒犹昔。休只把、唾壶敲缺。醉跨瘦驴何处去，盍归乎、浪舞冯欢铁。且再看，沧江雪。
贺新郎·十月几望，顺德署中，与诸公醉后看月，时余自七夕后往句曲，至此凡四阅月矣
作者：黄永
朝代：清
体裁：词

今夕斯何夕。又一度、月当三五，团圞时节。短发飘萧清影下，添郤露凄风切。还自笑、轻衫蝉翼。多少炎凉都历尽，旧腰身、鍊作冰霜骨。何用补、貂裘黑。欢然相见怜相别。漫指点、银瓶索酒，臣能一石。太守清狂应不改，豪兴吾徒犹昔。休只把、唾壶敲缺。醉跨瘦驴何处去，盍归乎、浪舞冯欢铁。且再看，沧江雪。
贺新郎·往事
作者：黄永
朝代：清

往事卿思否。十年来、几嗔几喜，相偎相守。漫道悲欢如水去，提起心头都有。卿且置、一觞一缶。笑拔金钗闲指点，一椿椿、欲说还摇手。恐化作、皤然叟。何妨愦愦居人后。更夸甚、笔摇千字，胸盘二酉。对酒当歌卿试舞，长袖离披红溜。为卿尽、先生五斗。醉看诸儿群绕膝，待长成、五岳容吾走。卿好做、寻山偶。
贺新郎·往事
作者：黄永
朝代：清
体裁：词

往事卿思否。十年来、几嗔几喜，相偎相守。漫道悲欢如水去，提起心头都有。卿且置、一觞一缶。笑拔金钗闲指点，一椿椿、欲说还摇手。恐化作、皤然叟。何妨愦愦居人后。更誇甚、笔摇千字，胸盘二酉。对酒当歌卿试舞，长袖离披红溜。为卿尽、先生五斗。醉看诸儿群绕膝，待长成、五岳容吾走。卿好做、寻山偶。
贺新郎·读西寺赵吴兴所书虚照禅师塔铭
作者：黄永
朝代：清

屹尔蹲空碧。手摩挲、碑高几丈，大书深勒。柳骨颜筋争胜外，别有吴兴笔力。看何似、簪花风格。人待文传文孰待，待行间、珠玉淋漓墨。天下宝、应同惜。惊如风雨挥毫夕。堪想像、银钩铁画，腕随心得。舍利光明同照耀，一片大千虚白。曾经几、露痕霜迹。师弟名声相上下，问今朝、谁拓虚舟碣。骨朽矣、人犹宅。
过秦楼·七夕狂风甚雨
作者：黄永
朝代：清

噎气号空，倾盆连夕，迅雨狂飙堪怖。牛渚波翻，银河浪卷，谁许鹊桥轻渡。一刻千金此时，氐妁参媒，双星初晤。奈多磨好事，月姊无情，风姨偏妒。能消得、几许绸缪，玉鸡喔喔。早是五更风露。痴儿呆女，瓜果楼前，楼上穿针才度。争向天孙诉怀，得巧休欢，乞时休苦。算从前、巧误天孙，肯复送君相误。
过秦楼·七夕狂风甚雨
作者：黄永
朝代：清
体裁：词

噎气号空，倾盆连夕，迅雨狂飙堪怖。牛渚波翻，银河浪捲，谁许鹊桥轻渡。一刻千金此时，氐妁参媒，双星初晤。奈多磨好事，月姊无情，风姨偏妒。能消得、几许绸缪，玉鸡喔喔。早是五更风露。痴儿騃女，瓜果楼前，楼上穿针才度。争向天孙诉怀，得巧休欢，乞时休苦。算从前、巧误天孙，肯复送君相误。
连理枝·早梅。和龚琅琊韵
作者：黄永
朝代：清

多少春心聚。几瓣花开处。乍见还疑，细窥应怯，闻香且住。纵他时、烂漫满人间，权作东风主。往事何堪数。九九才过五。惯历风霜，饱餐冰雪，相逢老圃。想芳菲、容易到枝头，看纤红初吐。
连理枝·早梅。和龚琅琊韵
作者：黄永
朝代：清
体裁：词

多少春心聚。几瓣花开处。乍见还疑，细窥应怯，闻香且住。纵他时、烂熳满人间，权作东风主。往事何堪数。九九才过五。惯历风霜，饱餐冰雪，相逢老圃。想芳菲、容易到枝头，看纤红初吐。
醉公子·反董文友词
作者：黄永
朝代：清

姐姐和侬戏。索解书中意。书是合欢书。公然不避予。小篆朱痕沁。误读鸳鸯印。姐面一时红。原来合避侬。
醉公子·毛申人新婚，未几即赴文友通宵之宴，戏速其行
作者：黄永
朝代：清

好酒无多饮。归去尤宜醒。珍重劝郎行。官街风露清。银缸人独倚。月色居然起。侍婢正商量。郎来莫恁狂。
醉公子·灯花
作者：黄永
朝代：清

喜向灯花问。知道明朝怎。果有一函来。从头读几回。半是模糊话。忽把灯花骂。呼雁过云边。回他没字笺。
醉花阴·薄寒
作者：黄永
朝代：清

西风侧侧轻寒度。细雨连晨暮。试去倚阑看，花底垂垂，留作黄昏露。自携一卷当窗坐。燕掠花梢过。屧响是何人，小婢擎来，半臂须添个。
醉落魄·本意
作者：黄永
朝代：清

忽然相遇。细君斗酒旋呼取。携来痛饮花深处。我醉须眠，卿且归家去。傞傞无计支身住。一天风露星光坠。小鬟惊报忙来觑。红袖双扶，捧入鸳鸯被。
风入松·轻舟
作者：黄永
朝代：清

垂杨低映朩兰船。水色碧于烟。乍晴乍雨垂杨外，倩双鬟、试卷晶帘。人道鸱夷归去，五湖风景依然。生平壮志不须怜。此意阿谁边。前携宾客中间我，后还携、舞袖歌弦。恨少轻舟两个，羞他富贵神仙。
风入松·轻舟
作者：黄永
朝代：清
体裁：词

垂杨低映朩兰船。水色碧于烟。乍晴乍雨垂杨外，倩双鬟、试捲晶帘。人道鸱夷归去，五湖风景依然。生平壮志不须怜。此意阿谁边。前携宾客中间我，后还携、舞袖歌弦。恨少轻舟两个，羞他富贵神仙。
风流子 村居二首 其一
作者：黄永
朝代：清
体裁：词

梅花村墅里，三间屋，一带短篱遮。见杜老堂成，满阶驯雀，蒋生径启，几树藏鸦。更兼有，松间堪抱膝，柳下好停车。有客来时，三杯桑落，无人到处，一径桐华。道先生隐者，好裁成芰服，买就渔艖。更觉神清秋水，骨秀烟霞。任世上浮沉，风飘耳畔，人间得失，絮落天涯。笑指华胥古道，这是侬家。
风流子·其二
作者：黄永
朝代：清
体裁：词

吾将从此逝，吾何意，吾亦爱吾庐。看眼底浮云，花从开谢，阶前生意，草不芟除。闲寻去，古苔侵石罅，流水灌山厨。盍归来乎，一琴一鹤，薄言观者，非我非鱼。何人长握手，有西邻野叟，能赋能书。便相逢成二老，一样清癯。且自堕三杯，胞中浩浩，黑甜一枕，世外籧籧。人笑高阳去后，又两狂且。
风流子·村居二首
作者：黄永
朝代：清

梅花村墅里，三间屋，一带短篱遮。见杜老堂成，满阶驯雀，蒋生径启，几树藏鸦。更兼有，松间堪抱膝，柳下好停车。有客来时，三杯桑落，无人到处，一径桐华。道先生隐者，好裁成芰服，买就渔艖。更觉神清秋水，骨秀烟霞。任世上浮沉，风飘耳畔，人间得失，絮落天涯。笑指华胥古道，这是侬家。吾将从此逝，吾何意，吾亦爱吾庐。看眼底浮云，花从开谢，阶前生意，草不芟除。闲寻去，古苔侵石罅，流水灌山厨。盍归来乎，一琴一鹤，薄言观者，非我非鱼。何人长握手，有西邻野叟，能赋能书。便相逢成二老，一样清癯。且自堕三杯，胞中浩浩，黑甜一枕，世外籧籧。人笑高阳去后，又两狂且。
鹊桥仙·七夕
作者：黄永
朝代：清

云帏巳挂，月珰初饰，想是相逢时节。一年三百日相思，怕会面、依然羞涩。今宵迎晤，明朝送别，乌鹊桥边独立。不如索性学姮娥，拼夜夜、广寒孤寂。
鹧鸪天·闺咏
作者：黄永
朝代：清

晚掠云鬟上翠楼。腰肢娇小不胜秋。明知无梦挑灯立，暗欲窥人趁月游。新解恨，旧无愁。忽惊语笑却回头。原来姊妹偏相惹，说起儿郎满面羞。
金陵使院寄刘给事兰谷少尹谨斋
作者：黄永年
朝代：清

层楼云入坐，小架翠成帷。远忆联吟处，烟萝一角垂。钟残秣陵外，鸟下夕阳西。无限江南思，裁诗月上迟。
答马举人
作者：黄汉宗
朝代：清

四壁云山称卧游，酒痕衾上别杭州。龙津月好同消夏，雁迹风高独感秋。自悔不先焚笔墨，故难逆料系罗罦。聪明果被聪明误，为解禽言竟入囚。
赠陈握卿壬戌1802年邀众呈禁南北义冢积弊勒石示文于城前
作者：黄汝济
朝代：清

山鬼跳梁惯逐群，奇横何不畏苍旻。拽牌盗石为生计，穿穴谋金趁落曛。刬草牧牛荒古冢，移尸卖地废孤坟。多年积弊君除禁，城北城南勒示文。
重阳日同友人游海会寺席上分韵拈得禅字
作者：黄汝济
朝代：清

昔拟馆娃今礼禅，楼台钟鼓尚依然。为乘豪兴酬佳节，暂憩丛林净俗缘。地久莫寻藏蟒穴，庭空犹见散花天。与君话尽兴亡事，半是诗狂半酒颠。
游白云山
作者：黄江起
朝代：清
体裁：古风

山泉远落白云坞，细石疏泉夹溪路。追寻泉脉到峰头，峰头白云共来去。豹儿岭上衔夕晖，狮子冈边空翠微。一抹霞连荻江水，千岩鸿逐秋雨飞。我欲因之乘云上，白鹤仙人归不归。
赠白孝子诗
作者：黄河
朝代：清
体裁：七言绝句

日落高堂已二毛，可怜银海暗秋涛。清光再向春杯合，应是天心感泣螬。
暝投山庄
作者：黄河清
朝代：清

未知何处宿，深竹一镫悬。野碓春明月，山篱漱暗泉。叩门孤客倦，具黍主人贤。安枕翻无寐，沈吟木雁篇。
栈中杂诗
作者：黄河清
朝代：清

入栈始益门，日与平地远。山深箐复密，时就茅店饭。崖腹泄云封，壑隙奔雷辊。万盘梯青冥，一窍凿混沌。俯窥怪鸟巢，横穴猛兽圈。人肖木皮瘿，石斗铁蹄踠。壮哉淮阴侯，汉道首开垦。放翁志亦豪，秋风思磨盾。慷慨怀昔人，努力上修阪。宿雾挟岚飞，路向雾中上。雾倏在下方，人作天际想。真如寥廓翔，梧竹许嗣响。惊飙忽吹开，绝顶延清赏。秦山贴地堆，秦川平若掌。居高谁思危，一落千丈强。
栈中杂诗·其一
作者：黄河清
朝代：清

入栈始益门，日与平地远。山深箐复密，时就茅店饭。崖腹泄云封，壑隙奔雷辊。万盘梯青冥，一窍凿混沌。俯窥怪鸟巢，横穴猛兽圈。人肖木皮瘿，石斗铁蹄踠。壮哉淮阴侯，汉道首开垦。放翁志亦豪，秋风思磨盾。慷慨怀昔人，努力上修阪。
栈中杂诗·其三
作者：黄河清
朝代：清

宿雾挟岚飞，路向雾中上。雾倏在下方，人作天际想。真如寥廓翔，梧竹许嗣响。惊飙忽吹开，绝顶延清赏。秦山贴地堆，秦川平若掌。居高谁思危，一落千丈强。
栈中杂诗·其二
作者：黄河清
朝代：清

崇山夹人行，古道行逾仄。天罅藤萝光，昼蔽枫林黑。陂陀递出没，明暗俄通塞。相遇但？眙，停骖仰胁息。去路窅不知，前途暝日色。
栈中杂诗·其二
作者：黄河清
朝代：清
体裁：古风

崇山夹人行，古道行逾仄。天罅藤萝光，昼蔽枫林黑。陂陀递出没，明暗俄通塞。相遇但𥈭眙，停骖仰胁息。去路窅不知，前途暝日色。
南海神祠
作者：黄河澄
朝代：清

神尊南溟靖海妖，开门风浪极天遥。凌虚台榭观初日，排仗鱼龙候早潮。祝版御名皇帝署，祠官仪品太常标。地灵不共桑田变，剩有唐碑历数朝。
娇女
作者：黄河澄
朝代：清

娇女如新月，微光欲照人。眼边频顾汝，掌上更无珍。绀发剪齐额，红衫裁过春。岁华看渐老，欢喜入佳辰。
归燕
作者：黄河澄
朝代：清

昔别信空海，今来逐暖风。细微无物役，飘泊有人同。正喜衔花语，仍劳葺垒工。遥怜楚江外，栖止尽林中。
边马
作者：黄河澄
朝代：清

暴露风霜早，长嘶傍塞门。殁无文梓椁，身有仆姑痕。暮齿愁相弃，成功不与论。殊方来汗血，玉辇日承恩。
送胡长史从军郁林
作者：黄河澄
朝代：清

野烧明虚帐，秋声落战旗。只能闻笛夜，相忘在家时。阮瑀工书札，陈琳解赋诗。知君年少日，曾慕帝王师。
挽左宗棠联
作者：黄波
朝代：清
体裁：联

天生名世才，试问千古完人，如公有几？士为知己用，回忆二分明月，使我何堪！
深潭飞龙
作者：黄泳
朝代：清

水国泉多异，澳深浪鼓山。风雷腾地窟，霖雨出天关。波静难窥影，云兴仰识颜。千寻同谷穴，疑上禹门间。
苦雨
作者：黄泳
朝代：清
体裁：五言律诗

已苦经旬雨，还闻竟日雷。湿云迷户牖，破屋半莓苔。溪涨岸全失，山霾昼不开。老蛟殊得意，腾跃向人来。
龙潭印月
作者：黄泳
朝代：清

光怪灵潭气欲吞，波平浪静一轮存。镜连五色龙成彩，珠映千鳞月印痕。高下空明同白昼，天渊清做烛黄昏。始蛛不遣云帘护，恐动池中鼓浪喷。
谢秋娘
作者：黄淑贞
朝代：清

春去也，绿树唤斑鸠。唤出桑间村妇摘，唤回陌上丽人游。飞絮扑楼头。
谢秋娘·送春
作者：黄淑贞
朝代：清

春去也，似驾白驹行。欲系风光杨柳线，最怜关切杜鹃声。天地亦多情。
阮郎归·九日示外
作者：黄淑贞
朝代：清

深秋云淡画难工。茱萸今又逢。劝君且莫上高峰。须防落帽风。橙已绿，叶初红。乡关景不同。塞鸿呖呖语长空。还添四壁蛩。
乌水溪
作者：黄清泰
朝代：清

闻道此溪水，源头高且清。末流趋污下，本体失澄明。淘汰人功尽，冲融天质呈。沧浪歌记取，勿易濯吾缨。
九日偕友人登八卦山
作者：黄清泰
朝代：清

海色天容一镜描，仙风拂拂袂飘飘。千秋艳把龙山酒，七字吟成鹿港潮。地势长蛇宜据险，民情哀雁怕闻谣。太平须悟边防重，半壁东南翼圣朝。
咏西螺柑
作者：黄清泰
朝代：清

人烟寒处点秋光，火齐星星艳夕阳。材足抗衡唯佛手，妙能分润到诗肠。饶金便觉无酸态，怀玉端宜作冷香。莫羡洞庭千万树，西螺洲畔摘轻霜。
咏西螺柑
作者：黄清泰
朝代：清

踰淮化枳笑区区，试问江南有此无。书字从甘名不愧，医人消竭病全苏。梨虽清品难为偶，蔗亦长材惜太粗。今日孙枝传遍处，丰裁不减味微殊。
大甲溪
作者：黄清泰
朝代：清

赴海水性急，截流山势横。忽然穿峡出，终古作雷声。翻石沙俱下，危船鬼欲争。谁能任巨济，用此愧平生。
宿猫雾戍田家
作者：黄清泰
朝代：清

行役猫雾戍，驻马看秋光。天外碧山碧，地上黄云黄。云黄稻已熟，家家刈穫忙。笠子团团月，镰钩皎皎霜。打禾苦且乐，歌声何悠扬。馌担罗田畔，妇媚依土旁。儿童四五人，裸走拾穗狂。贪看不觉久，瞑色催夕阳。一叟前致词，止我宿田庄。竹桥通柴门，灯火明草堂。慇勤具鸡黍，从者饫酒浆。主人为我言，今年去年强。谷额幸不蚀，米价闻颇昂。看看收成后，旧债一半偿。意适笑言洽，称醉还倾觞。卧我新竹榻，茵铺稻藁香。清绝无尘梦，一枕游羲皇。天明辞上马，简书心不遑。中途回首望，竹树烟苍苍。
望玉山
作者：黄清泰
朝代：清

浮岚高捲日初生，一片晴光照眼明。积雪不消三伏后，层冰常讶四时成。疑他匹练非吴市，遮莫胥涛向越城。大璞已教天地凿，山灵稳卧不须惊。
水沙浮屿
作者：黄清泰
朝代：清

云根不坠地，牢落东山头。天风与海水，争激怒生疣。断鳌足簸扬，支祈任沉浮。状若银河翻，回星漂斗牛。又若乘杯渡，一粒乱中流。山水有常性，动静安足求。呼龙与之语，掀髯嗔我尤。静极而动生，天地一浮鸥。大笑挥龙去，浮沙云未收。
西螺旅店早饭
作者：黄清泰
朝代：清

鞭梢拂破曙烟轻，茅店初开火尚明。竹径雾深来雨点，蔗林风起作潮声。且看薄醉三杯后，又得新诗几韵成。堪笑封侯班定远，原来也只一书生。
观岸里社番踏歌
作者：黄清泰
朝代：清

耳不垂肩不威仪，直竹横木与撑支。齿不缺角不丰姿，轻锤细凿为琢治。番人奇嗜诸类此，黔者为妍皙者媸。獉獉而游狉狉处，半耕半猎贪娱嬉。冬月兽肥新酿熟，合社饮酒社鬼祠。酒半角技呈百戏，琴用口弹箫鼻吹。雄者作健试身手，雌者流媚誇腰肢。距跃曲踊皆三百，鸡冠断落鸦鬓欹。舞罢连臂更踏歌，歌声诡异杂欢悲。乍闻春林哢莺燕，忽然秋冢鸣狐狸。酒缸不空歌不歇，落月已挂西南枝。我抚此景转叹息，此辈蠢愚忠义知。昔曾随我砍贼阵，惯打死仗心不移。朝廷设屯有至计，莫听奸民鱼肉之。
送邑令杨蓉初先生归养
作者：黄清泰
朝代：清

信是真儒自有真，济时循吏旧词臣。方隅措置关元气，宦海论交遇古人。万物正深甘雨望，一官难系白云身。点苍山下灵萱寿，东国棠枝共好春。
赠瞿丹禅师联
作者：黄清熙
朝代：清
体裁：联

以文士才华，证辟支果；具神医手段，发菩提心。
曹仁宪谨荣寿
作者：黄清风
朝代：清

生佛万家绣佛忙，兴思孔迩颂如冈。南山媚献千秋瑞，北淡民蒙八政良。飞鹤觞传文甲社，刻鸠杖遍紫陵乡。耆英天与开佳会，喜愿多膺寿永康。
上新城王少司农
作者：黄湂
朝代：清

琅琊簪绂远逶迤，江左夷吾领度支。莲烛夜翻蝌蚪册，柳烟晨步凤凰池。青云此日无双业，黄绢当年绝妙辞。见说堂开麟脯宴，麻姑先为驻秋曦。
和顾倚平岁暮移寓感怀
作者：黄湂
朝代：清

风尘岁月易推迁，合使襟怀日洒然。湖海逢人机未息，邯郸得路梦难圆。情萦松菊存三径，墨洒烟云绕数椽。坐对牙签耽逸兴，笑他牛背用蒲鞯。
发沅江
作者：黄湘南
朝代：清

午发沅江县，微风一棹安。山趋南嘴尽，水入洞庭宽。极浦澹空翠，芳洲生暮寒。萧萧惊岁晚，天外雁声残。
晚泊
作者：黄湘南
朝代：清

烟明水净小洲围，间倚孤舟对落晖。细浪翻风鱼欲出，残云拥树鸟知归。川原历历荞花秀，关塞萧萧客旅稀。生事不堪逢岁暮，且从江上学忘机。
永兴夜泊
作者：黄湘南
朝代：清

重重山树暗，历历水花幽。落日荒城市，残云古驿楼。飘零仍七泽，寂寞即孤舟。入夜看明月，乡关动客愁。
渡湘江
作者：黄湘南
朝代：清

满林黄叶鸟声稀，渡口微风拂客衣。十幅轻帆天外落，澄江如练一船归。
过大目寺
作者：黄湘南
朝代：清

笋舆度危岭，兰若响疏磬。满院修竹深，参天古松劲。林光静猿心，花气和鸟性。石龛爇沈檀，香散微风定。我来礼瞿昙，尘心一时净。
读杜工部集偶成
作者：黄源垕
朝代：清

浣花书舍一儒生，太白齐驱海内惊。稷契自期匡北阙，唐虞难再痛东京。雄心射斗凌千古，健笔如刀破百城。夭矫屈盘同桧柏，千年化作老龙精。
春日闻雁
作者：黄潆之
朝代：清

才见南飞又北飞，征途万里影依依。斜阳满地人何处，芳草连天汝独归。杨柳春风声下上，梧桐秋雨梦依稀。雪泥旧事浑如昨，回首前尘迹已非。
卖花声
作者：黄澄
朝代：清
体裁：词

人过天街，晓色担头红紫。满筠筐、浮花浪蕊。画楼睡醒，正眼横秋水。听新腔、一回催起。吟红叫白，报得蜂儿知未。隔东西、馀音软美。迎门争买，早斜簪云髻。助春娇、粉香帘底。
重至罗田
作者：黄瀚
朝代：清

楚客自来往，秋花解送迎。虹边疏雨歇，衣上晚凉生。山驿新添吏，岩关旧戍兵。劫灰犹在目，不尽古今情。
难中写怀
作者：黄瀚
朝代：清
体裁：五言律诗

谪戍从王事，狂歌思不禁。山踰燕代远，水渡蓟辽深。出塞谙边事，屯田见古心。名言赵充国，湮没到如今。
雨后发湘潭
作者：黄瀚
朝代：清

一雨添新涨，轻艭去不停。云收江树净，风卷浪花腥。鸥影依沙白，岚光逼岸青。莫怀湘水恨，天问久无灵。
对联
作者：黄炯
朝代：清
体裁：联

也知文士以文会；不意此生来此州。
题吴鸿业百蝶图
作者：黄炳发
朝代：清

久欲携宾宴醉乡，今朝何幸遇滕王。祗将妙笔传金粉，俨到南园绿草场。
重读行朝录感赋
作者：黄炳垕
朝代：清

高墙天子气，夙昔著英风。三诏人心系，两年王运终。入闽怀远志，依郑弃前功。纵有黄苏相，无如历数穷。
挽张百熙联
作者：黄炳焜
朝代：清
体裁：联

兼圣门文学政事诸科，因应协机宜，十哲同符赐也达；失我国社稷苍生重望，勋猷光史册，千秋共仰敬夫贤。
题黄鹤楼
作者：黄炳焜
朝代：清
体裁：联

长江万里此登临。听楼头玉笛，依然吹出梅花，眼界掀波涛，赏不尽云外湖山，水边风月；大地千秋多感慨。把座上金尊，谁是才同李子，胸怀吞浩瀚，浑难识烟中芳渚，霞里晴川。
商州官署联
作者：黄照临
朝代：清
体裁：联

太华作云，散为霖雨；潞川学海，清到源头。
山阳县书院联
作者：黄照临
朝代：清
体裁：联

太华立云端，对此千寻，情深仰止；大河来天上，到兹一曲，广纳群流。
山阳县署联
作者：黄照临
朝代：清
体裁：联

百里古公侯，万人托命；一官民父母，四境为家。
巧对
作者：黄照临
朝代：清
体裁：联

娃挖蛙出瓦；妈骂马吃麻。
澧阳书院联
作者：黄照临
朝代：清
体裁：联

故老说宋玉屈原，自六经以来，骚坛嗣响；大江历岷山沱水，挟九澧同去，学海朝宗。
一丛花·同人游皇觉寺，时山茶花开，老僧瀹茗饷客，词以赏之。
作者：黄燮清
朝代：清
体裁：词

临江萧寺夕阳中。垂柳舣孤篷。幽廊细径无人到，透春信、偏有东风。天女散成，维摩拈出，色相总难空。华严七宝斗玲珑。喷作杜鹃红。茶烟未许禅心定，又堆起、锦怅珠丛。巾上唾痕，衫边啼晕，应与此花同。
一斛珠·珍珠兰
作者：黄燮清
朝代：清

慰人寥寂。玲珑一串烟丝密。柔枝细蕊幽香别。金谷楼头，凉夜正相忆。晚妆帘底疏星碧。泪痕穿作连环结。枕函松落圆难觅。粘上云翘，秋是露华滴。
一枝春·腊梅
作者：黄燮清
朝代：清

画阁疏檐，粲檀痕衬贴，雕栏前后。微开罄口，半是麝脐薰透。黄香瘦了，算惟有、素心依旧。常伴我、风雪纱窗，耐得岁寒时候。推帘笑揎红袖。戏拈来小朵，云翘装就。金钗弄影，数点碎星寒斗。香幽自远，恁不许、玉郎亲嗅。明镜里、斜掠烟丝，嫩芳窨手。
三姝媚 其一 胭脂井
作者：黄燮清
朝代：清

苔花愁暮雨。怅琼枝凋零，恨埋终古。暗水生香，问艳歌清吹，乱蛙能诉。万丈情澜，拼殉却、江山儿女。落尽残红，一代风流，可怜尘土。谁把寒泉汲取。吊战火苍凉，劫灰凄楚。断绠难收，叹过江王气，此中销去。旧染啼痕，都化作、石栏清露。剩有秋来络纬，思量故主。
三姝媚 其二 题朱仲青中翰芬秋灯伴读图
作者：黄燮清
朝代：清

香添心字篆。爱湘帘萧疏，夜窗微捲。对影成三，正露花烟月，腻人庭院。弟子红妆，还衬贴、纱厨罗扇。绮福谁同，何逊风流，宋郎仙眷。金井梧桐催晚。听漏鼓沈沈，酒醒寒浅。救取飞蛾，看玉钗斜拔，艳生诗卷。赋雨吟秋，刚坠叶、疏蛩相闲。寄语隔墙冷柝，更筹慢转。
三姝媚·胭脂井
作者：黄燮清
朝代：清

苔花愁暮雨。怅琼枝凋零，恨埋终古。暗水生香，问艳歌清吹，乱蛙能诉。万丈情澜，拼殉却、江山儿女。落尽残红，一代风流，可怜尘土。谁把寒泉汲取。吊战火苍凉，劫灰凄楚。断绠难收，叹过江王气，此中销去。旧染啼痕，都化作、石栏清露。剩有秋来络纬，思量故主。香添心字篆。爱湘帘萧疏，夜窗微捲。对影成三，正露花烟月，腻人庭院。弟子红妆，还衬贴、纱厨罗扇。绮福谁同，何逊风流，宋郎仙眷。金井梧桐催晚。听漏鼓沈沈，酒醒寒浅。救取飞蛾，看玉钗斜拔，艳生诗卷。赋雨吟秋，刚坠叶、疏蛩相闲。寄语隔墙冷柝，更筹慢转。
东风第一枝·立春
作者：黄燮清
朝代：清

雪霁灯前，寒销笛里，匆匆忽换时序。蕙心易长愁根，柳枝更添恨绪。凭高极目，问不出、春来何处。看大江、暖翠浮空，渐活万山烟树。前岁约、探芳俊侣。今岁作、浪游倦旅。艳辰偏在天涯，旧盟又辜绣户。芳华如水，怕闷损、玉台情素。便画船、归趁东风，已是绿阴飞絮。
临江仙·雨霁湖堤晚步
作者：黄燮清
朝代：清

一镜层阴吹散了，诗情飞堕沧浪。橹声塔影破微茫。峰峰匀湿翠，树树派斜阳。不尽馀烟谁管领，被风留在垂杨。迷离碎绿暗陂塘。未消鸦背腻，略逗燕心凉。
俞叟石庵老而健画，以二丈馀纸写梅一本，为黄鹤楼补壁，乞予题之
作者：黄燮清
朝代：清
体裁：古风

江上老龙怒起蛰，化作蟠柯势腾掷。墨鳞散落万梅花，一夜东风满雪壁。高城俞叟老益健，生无他好惟画癖。解衣磅礴好意兴，纵笔淋漓动心魄。纸二丈馀墨一斗，目无全牛矜腕力。元章冬心高格韵，若论雄奇或未敌。横斜疏影妙入神，来与江楼斗日色。此花不落春四时，一任仙人吹玉笛。
倦寻芳·偕俭才、湘渔游湖上竹素园
作者：黄燮清
朝代：清
体裁：词

绛扉半掩，红板斜欹，深院人静。碎玉鸣琴，暗水自流花径。紫藤开，绯桃谢，阑珊芳事无多剩。奈何春，问归来燕子，可能重省。记那日、来台饮渌，绣幕围香，何限风景。树底栏干，时有步尘鬟影。罗袂已随蝴蝶化，画廊忍得蘼芜冷。罢登临，渐消磨，少年游兴。
倦寻芳·春日偕铁士湘、渔子健泛高士湖
作者：黄燮清
朝代：清
体裁：词

画桥路转，奁水波明，新涨如许。破晓东风，吹起荡春情绪。弱柳搓丝黄似月，丛花叠影红成雾。倚孤篷，载双柑斗酒，醉寻烟雨。恰正好、清明才过，一笑青山，齐展眉妩。拾翠评香，难得俊游闲侣。燕子人家炊笋饭，鹧鸪村店留茶语。尽风流，又何须，画船箫鼓。
八声甘州·偕粹庵筱南雨田由南浦泛舟江上看桃花
作者：黄燮清
朝代：清

泛沙棠艇子载闲鸥，来寻异乡春。看长江似醋，东风如酒，渐醉离人。谁染胭脂万树，衬醒远山痕。不在天涯看，已是销魂。休说画楼人面，便露根烟叶，尽种愁因。记流莺门巷，花影织成云。好天台、婵娟轻别，叹阮郎、犹未厌红尘。清明近、又归期误了，事事因循。
八归·题周铁崖孝廉士綗藕湖泛月图
作者：黄燮清
朝代：清

池塘过雨，林阴催晚，流水数里绉玉。扁舟一叶秋俱远，摇曳柳枝疏影，竹枝新曲。冰镜无尘留客住，待野鹭闲鸥同宿。看极浦、几点渔灯，伴夜静人独。曾记垂虹泛棹，红儿低唱，细和参差横竹。紫云前度，碧云今夕，旧梦游仙重续。望天高露迥，树杪烟鬟洞庭绿。清凉界、醉醒都好，戏采荷珠，归来衣袖馥。
兰陵王
作者：黄燮清
朝代：清

晚天阔。秋意江城漏泄。河桥路，憔悴绿杨，几点归鸦弄残叶。征衫大瘦绝。弹铗。清游未歇。凉阴袖，三四暮蝉，似向西风诉离别。凝结。乱愁积。算抑郁襟怀，筝柱能说。黄昏泪洒青袍热。但玉尘捶碎，唾壶敲缺。遥情千里，试寄与，雁外月。
兰陵王
作者：黄燮清
朝代：清

晚天阔。秋意江城漏泄。河桥路，憔悴绿杨，几点归鸦弄残叶。征衫大瘦绝。弹铗。清游未歇。凉阴袖，三四暮蝉，似向西风诉离别。平原控金埒。看野草凄迷，疲马争啮。烟中楼阁云堆叠。望远水无际，乱峰争暝，苍茫残照赴雉堞。正搔首时节。凝结。乱愁积。算抑郁襟怀，筝柱能说。黄昏泪洒青袍热。但玉尘捶碎，唾壶敲缺。遥情千里，试寄与，雁外月。
凄凉犯 其一 壬子中秋，陈实庵太史招集寓斋，倚此调见示，继声和之。
作者：黄燮清
朝代：清

虚庭露沐。黄昏也、银云一片空阔。有情伴侣，无聊境界，奈何时节。红尘浸雪。看天上高寒凤阙。算神仙、清愁未免，我辈况凡骨。酒醒闻蛩语，烛院星稀，漏壶冰澈。团圆最好，甚浮名、赚人离别。绣户今宵，怕愁与灯华渐结。过三更、欲睡未忍，共此月。
凄凉犯 其二 秋暮登陶然亭
作者：黄燮清
朝代：清

霜痕乍警。西风起、高城尽带寒色。采蓉路渺，思莼梦阻，最伤游历。浮沈浪迹。问燕市屠沽信息。叹荒台、黄金寂寞，热泪向谁滴。无计舒怀抱，借酒看山，为花移屐。登临念远，望佳人、暮云天碧。欲讳离愁，奈青鬓丝丝露白。羡南飞、落照万里，雁影直。
凄凉犯·壬子中秋，陈实庵太史招集寓斋，倚此调见示，继声和之。
作者：黄燮清
朝代：清

虚庭露沐。黄昏也、银云一片空阔。有情伴侣，无聊境界，奈何时节。红尘浸雪。看天上高寒凤阙。算神仙、清愁未免，我辈况凡骨。酒醒闻蛩语，烛院星稀，漏壶冰澈。团圆最好，甚浮名、赚人离别。绣户今宵，怕愁与灯华渐结。过三更、欲睡未忍，共此月。霜痕乍警。西风起、高城尽带寒色。采蓉路渺，思莼梦阻，最伤游历。浮沈浪迹。问燕市屠沽信息。叹荒台、黄金寂寞，热泪向谁滴。无计舒怀抱，借酒看山，为花移屐。登临念远，望佳人、暮云天碧。欲讳离愁，奈青鬓丝丝露白。羡南飞、落照万里，雁影直。
凄凉犯·闻笛
作者：黄燮清
朝代：清

凉云乍合。黄昏近、秋声忽动梧叶。晚天思迥，高楼梦破，最怜幽咽。栏干露湿。正罗袂寒时听得。问谁传、销魂信到，似与诉离别。曾记江湖夜，小倚篷窗，剪灯孤寂。水长调远，趁渔歌、倍添凄切。酒醒沧浪，剩离思飞来空阔。悄无眠、隔岸细柳，弄晓月。
减兰
作者：黄燮清
朝代：清

画楼西畔。一径苔痕都立断。悄隔红窗。却教鹦哥骂玉郎。桃根姊妹。几点眉山烟外翠。瑟瑟宫花。掩映秋蝉两翅纱。晚妆才了。粉气如烟空处绕。携手斜阳。鬓后风味渐渐香。偷移宝屧。便不逢人心已怯。小语多时。只有花阴宿鸟知。木樨花发。记向花边寻宿约。挨近罗衣。替掠烟鬟未整丝。黄昏归路。辨不分明烟外树。澹月疏帘。一丈桐阴绿到檐。扁舟西去。两地情怀无说处。各自生愁。各自昏昏过一秋。寒灯谁共。枕上定须寻好梦。梦若寻来。夜半楼扉为我开。
减兰 其一 舟次皋亭，桃花谢三日矣，怅焉填此
作者：黄燮清
朝代：清

寒深病浅。著意寻春春不见。莺燕人家。偏我来时已落花。断红无语。水上星星流自去。愁雨愁烟。略有芳阴盖画船。
减兰 其二 茉莉
作者：黄燮清
朝代：清

芳心点点。细朵惺忪娇素艳。碎月筛廊。凉约烟鬟称晚妆。玲珑小玉。窄袖轻衫初试浴。香已销魂。况在秋罗扇底闻。
减兰·其一
作者：黄燮清
朝代：清

画楼西畔。一径苔痕都立断。悄隔红窗。却教鹦哥骂玉郎。桃根姊妹。几点眉山烟外翠。瑟瑟宫花。掩映秋蝉两翅纱。
减兰·其三
作者：黄燮清
朝代：清

木樨花发。记向花边寻宿约。挨近罗衣。替掠烟鬟未整丝。黄昏归路。辨不分明烟外树。澹月疏帘。一丈桐阴绿到檐。
减兰·其二
作者：黄燮清
朝代：清

晚妆才了。粉气如烟空处绕。携手斜阳。鬓后风味渐渐香。偷移宝屧。便不逢人心已怯。小语多时。只有花阴宿鸟知。
减兰·其四
作者：黄燮清
朝代：清

扁舟西去。两地情怀无说处。各自生愁。各自昏昏过一秋。寒灯谁共。枕上定须寻好梦。梦若寻来。夜半楼扉为我开。
减兰·舟次皋亭，桃花谢三日矣，怅焉填此
作者：黄燮清
朝代：清

寒深病浅。著意寻春春不见。莺燕人家。偏我来时已落花。断红无语。水上星星流自去。愁雨愁烟。略有芳阴盖画船。芳心点点。细朵惺忪娇素艳。碎月筛廊。凉约烟鬟称晚妆。玲珑小玉。窄袖轻衫初试浴。香已销魂。况在秋罗扇底闻。
减兰·送春
作者：黄燮清
朝代：清

雨愁风恼。把个东皇催去了。春有归期。待得人归是几时。欲留难住。一种离愁无著处。自启窗纱。闲向空庭数落花。
减兰·隔院闻弦管声
作者：黄燮清
朝代：清

舞红歌翠。酒座寻常拼一醉。醉也瞢腾。不解伤心不会听。锦毹春艳。帘外梅花偏冷澹。花是愁根。生怕重销笛里魂。
减兰·题张绿卿女史折枝兰画扇
作者：黄燮清
朝代：清

烟罗倩影。风约幽香诗味冷。一叶无须。碧玉天然韵有馀。素心谁见。瑟瑟潇湘秋思远。酒醒灯阑。读惯离骚不忍看。
减兰·题潘惺斋同年鸥波馆写兰图
作者：黄燮清
朝代：清

叶长钏动。数朵参差窥石缝。微雨吹檐。墨气花香共一帘。同心并蒂。小印鸳鸯红压尾。秋水池台。不放纤尘上纸来。
减兰·题秦次游中翰光弟室人杨药生女史贞淑画兰遗扇
作者：黄燮清
朝代：清

画眉残墨。写出潇湘秋影碧。一种愁根。才到人间便断魂。秦嘉帷帐。明镜宝钗成梦想。香草缠绵。合借哀蝉语楚弦。
凤凰台上忆吹箫·写韵轩
作者：黄燮清
朝代：清

滴露融珠，吹香晕研，写来锦字争传。笑碧山偕隐，犹待金钱。贫是书生常例，无别恨、除是神仙。谁修到、红尘艳果，紫极情天。翩跹。佩声去杳，千里外秦云，想像婵娟。剩蠹馀残墨，尚照人间。应叹寻常儿女，轻耽误、一晌因缘。春归也，王孙未归，芳草经年。
凤凰台上忆吹箫·题沈西雍观察涛吴兴郡斋坐月图
作者：黄燮清
朝代：清

翠竹笼烟，苍苔萤露，吹箫院落空明。看碎萤避扇，瘦蝶寻灯。细语嫦娥知得，曾照见、香誓钗盟。团栾影、鸥波眷属，认取前生。盈盈。玉河渐转，偏组织西风，吹散双星。怕五铢衣薄，指冷瑶笙。懊恼梧桐多事，千万叶、总是秋声。黄昏也，思量旧欢，耐尽残更。
南乡子·宿玛瑙寺禅房
作者：黄燮清
朝代：清

玉版话三生。禅榻茶烟证净盟。时有妙香来鼻观，零星。佛座闲花供一瓶。灯火透檐青。襆被轻寒逼五更。残梦不曾留得住，忪惺。雨里疏灯又几声。
南浦·从玉田本题岳馀山鸿庆闹红一舸图
作者：黄燮清
朝代：清

疏雨湿蝉衣，绕池塘、数里藕花开遍。双桨破烟痕，垂杨底、略有嫩风勾绾。篷窗试启，冷香如梦浮清浅。借得沧浪容一枕，卧听棹歌声远。最怜那日西湖，记招蝶、盟鸥段家桥畔。凉约美人寻，花阴动、秋在湘裙罗扇。轻盈易别，采芳空寄瑶琴怨。输与鸳鸯三十六，长是水云闲散。
南浦·再题江上峰青画卷
作者：黄燮清
朝代：清

晚天如镜，看烟峦、千叠蹙离愁。依旧乌篷碧槛，可是那时秋。不见凌波鬟影，但微云、漏月照严州。怅芦花寒哨，蘋花思远，惟有梦勾留。还忆桐君山下，弄鹍弦、低颤玉搔头。自叹红尘堕落，悔不侣闲鸥。侥幸吹箫去也，画眉声、何处晓妆楼。剩荒滩七里，情漪万丈，曲折绕船流。
南浦·咏水仙和钱筱南茂才符祚韵
作者：黄燮清
朝代：清

绮窗晴雪，看天涯、又漏一丝春。略有冬心未褪，还借兽炉温。已是经年离别，倩冰奁、重照旧啼痕。怅铢衣寒峭，银灯梦浅，无赖是黄昏。曾记元宵楼阁，采明珠、点染倚栏人。卷起潇湘帘子，流水认前身。忽忽芙蓉远道，望烟波、江上总销魂。想颦妆亸影，携琴写怨，残月下重门。
南浦·题龙岩湖上斋舲图
作者：黄燮清
朝代：清

两堤晴翠，载琴书、闲访白鸥邻。睡起青山一笑，如待冶游人。难得承平年少，便文章、诗酒也精神。借微波写梦，斜阳绘影，高卧枕溪云。弹指匆匆桑海，恁西来、鼙鼓动边尘。剩有蘼芜怨绿，冷画战场春。我欲登临凭吊，怕楼台、花月总销魂。问湖桥细柳，啼烟泣雨，何日解眉颦。
卜算子 其一 湖楼
作者：黄燮清
朝代：清

树杪曲栏迥，檐底斜阳冷。袅娜春风欲上楼，吹得烟鬟醒。生小太痴憨，闲憾何曾省。手钏铮摐响一声，笑捉杨花影。
卜算子 其一 由南昌至安庆江行杂咏
作者：黄燮清
朝代：清

湿翠满西山，春水生南浦。楼阁何曾管离别，人自匆匆去。暮色暝高城，回首成烟雨。惟有帆樯不解愁，只等风吹渡。
卜算子 其一 题吴晋斋廷康梅里草堂图
作者：黄燮清
朝代：清
体裁：词

浅浅玉池波，点点苍苔雪。淡淡轻烟恻恻风，香在濛濛月。寂寂旧时春，渺渺谁家笛。曲曲栏干楚楚人，无奈依依别。
卜算子 其一 题吴晋斋廷康梅里草堂图
作者：黄燮清
朝代：清

浅浅玉池波，点点苍苔雪。澹澹轻烟恻恻风，香在濛濛月。寂寂旧时春，渺渺谁家笛。曲曲栏干楚楚人，无奈依依别。
卜算子 其三 由南昌至安庆江行杂咏
作者：黄燮清
朝代：清

树隔豫章深，天合鄱阳净。水鸟咿哑作橹声，飞入苍烟暝。略放嫩阴开，微见斜阳醒。远浦轻帆似泪痕，细点冰奁影。
卜算子 其二 由南昌至安庆江行杂咏
作者：黄燮清
朝代：清

寒重鹧鸪天，春老蘼芜国。一日思家是几回，早晚潮和汐。且作少文游，高卧篷窗寂。万树垂杨梦里过，懒看伤心碧。
卜算子 其二 题魏滋伯谦升空山读书图
作者：黄燮清
朝代：清

烟外数椽幽，雨后诸峰醒。时有樵夫问字来，踏碎松花影。帘卷午阴凉，树带斜阳静。枕上南华一卷经，说与啼猿听。
卜算子 其五 由南昌至安庆江行杂咏
作者：黄燮清
朝代：清

日落大姑山，春满女儿港。酒醒微闻叠鼓声，断续吴姬唱。远树剪牛毛，古岸排乌榜。万点明珠水底红，烟市灯初上。
卜算子 其六 由南昌至安庆江行杂咏
作者：黄燮清
朝代：清

家远梦难成，漏静灯无语。一夜潇潇淅淅声，五老峰前雨。霁影荡澄鲜，山翠开眉宇。春色三分已二分，绿满浔阳树。
卜算子 其四 由南昌至安庆江行杂咏
作者：黄燮清
朝代：清

塔影指南康，绕郭烟恋润。一段红墙是郡楼，万绿濛濛衬。人在画屏风，路展新诗本。但抱庐山曲折行，何必烟帆顺。
卜算子·书闷
作者：黄燮清
朝代：清

黛色暝含烟，水气昏连雾。三月曾无十日晴，雨里春来去。帘外乱飞花，几个流莺语。才得登楼一惘然，绿尽天涯树。
卜算子·其二
作者：黄燮清
朝代：清

辛苦为寻春，争奈春归速。流水盈盈不见人，烟雨封帘角。别绪总无聊，前梦真难续。芳草垂杨共一堤，各自伤心绿。
卜算子·湖楼
作者：黄燮清
朝代：清

树杪曲栏迥，檐底斜阳冷。袅娜春风欲上楼，吹得烟鬟醒。生小太痴憨，闲憾何曾省。手钏铮摐响一声，笑捉杨花影。辛苦为寻春，争奈春归速。流水盈盈不见人，烟雨封帘角。别绪总无聊，前梦真难续。芳草垂杨共一堤，各自伤心绿。
卜算子·由南昌至安庆江行杂咏
作者：黄燮清
朝代：清

湿翠满西山，春水生南浦。楼阁何曾管离别，人自匆匆去。暮色暝高城，回首成烟雨。惟有帆樯不解愁，只等风吹渡。寒重鹧鸪天，春老蘼芜国。一日思家是几回，早晚潮和汐。且作少文游，高卧篷窗寂。万树垂杨梦里过，懒看伤心碧。树隔豫章深，天合鄱阳净。水鸟咿哑作橹声，飞入苍烟暝。略放嫩阴开，微见斜阳醒。远浦轻帆似泪痕，细点冰奁影。塔影指南康，绕郭烟恋润。一段红墙是郡楼，万绿濛濛衬。人在画屏风，路展新诗本。但抱庐山曲折行，何必烟帆顺。日落大姑山，春满女儿港。酒醒微闻叠鼓声，断续吴姬唱。远树剪牛毛，古岸排乌榜。万点明珠水底红，烟市灯初上。家远梦难成，漏静灯无语。一夜潇潇淅淅声，五老峰前雨。霁影荡澄鲜，山翠开眉宇。春色三分已二分，绿满浔阳树。
卜算子·顺河集题壁
作者：黄燮清
朝代：清

孤负绮罗春，消领风尘况。梦里梅花满故山，开了无人赏。一样玉骢嘶，一样金铃响。一样鞭丝出柳阴，不似西湖上。
卜算子·题吴晋斋廷康梅里草堂图
作者：黄燮清
朝代：清

浅浅玉池波，点点苍苔雪。澹澹轻烟恻恻风，香在濛濛月。寂寂旧时春，渺渺谁家笛。曲曲栏干楚楚人，无奈依依别。烟外数椽幽，雨后诸峰醒。时有樵夫问字来，踏碎松花影。帘卷午阴凉，树带斜阳静。枕上南华一卷经，说与啼猿听。
卜算子·魏塘面城小憩
作者：黄燮清
朝代：清

烟袅柳丝长，风业帘波直。一架荼蘼尚未花，倒影池塘碧。昨夜雨帘纤，芳事愁狼藉。水面轻萍载落红，春老游鱼惜。
台城路·立冬日霁青叔招集同人于小竹林园赏菊，即席赋赠
作者：黄燮清
朝代：清

板桥曲对柴门影，依依画桡停住。蟋蟀啼完，芙蓉病老，秋事如烟过去。萧森院宇。有野鹤迎人，闲鸥作主。点醒微阴，隔篱红叶绣霜谱。竹林馀韵再见。算疏狂小阮，高会仍与。尘柄生寒，鹅杯泛暖，还我晋时风趣。清游俊侣。正水阁花香，残灯催句。醉过黄昏，夜深还听雨。
喝火令
作者：黄燮清
朝代：清

画带愁时影，诗藏别后笺。朱楼人去绿阴圆。剩有一双飞燕，占住旧秋千。玉梦谁招得，银河但渺然。模糊心事十年前。记得黄昏，记得藕花天。记得酒醒时候，罗幌月如烟。
喝火令·题潘补之同年希甫花隐填词图
作者：黄燮清
朝代：清

韵细流莺和，香疏粉蝶慵。冷扶残醉倚东风。唱起花深深曲，心事海棠红。窄径依微远，迥栏宛转通。吹笙良夜有谁同。一树春阴，一树月空濛。月在无人庭院，人在月明中。
声声慢·秋声
作者：黄燮清
朝代：清

无人庭院，有梦帘栊，昨宵蝉鬓先凉。瑟瑟萧萧，清清冷冷昏黄。不知是风是雨，是疏桐、还是幽篁。挑灯坐，更月边短笛，吹起邻墙。闲向栏干悄倚，正玉簪开遍，露静闻香。管领芳阶，花阴添补啼螀。谁家捣衣归去，锦迥文、织恨空房。眠易警，最高楼、从此夜长。
声声慢·题姜晓泉埙听秋仕女图
作者：黄燮清
朝代：清

露滴松钗，烟苏石发，深深庭院良宵。有约吟秋，婵娟大小双乔。妆楼乍过新雁，语西风、罗带凉飘。虚籁警，正蛩帘梦坠，麝炷心焦。还问声来何处，恁无情偏感，似醉难销。人自工愁，非关梧叶芭蕉。冰丝夜长慢理，借商音、闲谱离骚。幽思远，望青天、银汉影高。
徵招·檐马
作者：黄燮清
朝代：清

檐牙碎挂琉璃影，宫商为谁烦絮。逼近绣窗棂，说西风来处。愁人眠正苦。误听了、一铃微雨。细语铮摐，彩丝摇曳，嫩凉庭宇。宵鼓静方长，黄昏后、支颐背灯凝伫。好梦已难成，况秋声留住。开帘频看取。只楼外、疏星三五。斗清响、几串玲珑，和竹梢残露。
忆旧游
作者：黄燮清
朝代：清

自罗裙饯饮，粉袖亲香，忽忽幽欢。渐与明湖远，恨浮名误我，裘马长安。水边那日游冶，眉样斗青山。怕别后芳华，西风换了，不似前番。阑珊。画帘外，想柳影添颦，梧叶惊寒。第六桥头路，放红船移月，谁唱弯弯。翠楼剪烛人杳，离思问齐纨。怅夜迥秋高，凉萤数点愁倚栏。
忆旧游·上巳日霁，青叔招同屠修伯、郁馥塘集小竹林园修禊。
作者：黄燮清
朝代：清

认霏桃巷曲，拂柳池塘，翠舫轻移。仄径蘼芜绿，正莺声迟客，燕语催诗。水云自结闲契，清梦不时宜。愿借枕游仙，扫花供职，刻竹留题。回思。旧游处，记九陌尘香，一骑烟飞。芳事金台盛，恁年年赋别，红雨沾衣。美人太息迟暮，愁过牡丹期。且倚醉徵歌，东风院落听画眉。
忆旧游·题凤桥倚棹图，许太彦直振身为陈珊葆校书作。
作者：黄燮清
朝代：清

记船移六柱，水点三篙，问讯鸥波。偷放寻春假，泥珊裙醉艳，宝扇微歌。楚弦惯咽凄语，离绪织愁梭。怅画里青山，虚名白鹊，未解填河。蹉跎。少年事，怕晨奁夕镜，瘦减双蛾。我亦伤迟暮，算黄金铸恨，两处谁多。彩云散作零梦，如剪断秋罗。便有约重来，桃花易落人奈何。
忆旧游·题叶润臣侍读名澧客舟听雨图
作者：黄燮清
朝代：清

问秋来何处，向晚阴阴，入夜潇潇。已苦难消领，况离筵酒醒，独枕心焦。故人送我千里，情梦碎寒潮。叹绮阁挑灯，篷窗拥被，各自无聊。兰桡。系荒渡，念岁岁江湖，蓬泛萍飘。一掬相思泪，化明珠零乱，洒向蘅皋。图画未忍重看，尝惯可怜宵。待共语羁愁，芦华万叠飞雁高。
忆旧游·题陈莲汀铣载书访友图，时余将有赣州之行。
作者：黄燮清
朝代：清

看凉萍散镜，卧柳阴桥，闲倚孤篷。万卷成书逸，算古怀绵缈，知己难逢。所思路隔秋水，门巷忆芙蓉。借舻雁鸣寒，溪鸥问讯，旧约应通。匆匆。怅迟暮，认嫏嬛福地，翠莽烟重。食尽神仙字，叹前生脉望，犹滞尘红。楚云为我招隐，心素美人同。待说与相思，扁舟听雨还听风。
念奴娇 其一 将客西泠填此志感
作者：黄燮清
朝代：清

双亲老矣，更弟兄潦倒，一般作客。两字功名何日就，望得门闾头白。乌鹊依枝，雁鸿印雪，落落饥驱迫。欲留难住，未行先计归日。堪叹寂寞芳闺，露花烟草，总是伤心色。楼上春风增懊恼，莫问绿杨消息。情泪穿珠，离怀中酒，红袖青衫湿。丝儿魂瘦，不禁零碎销得。
念奴娇 其二 题查青华人渶龙灵石图
作者：黄燮清
朝代：清

孤峰瘦立，问飞来何处，离奇倔强。料得巨灵开华岳，削落芙蓉一丈。太守遗珍，元章新契，庭院供幽赏。博炉香袅，冷烟吹活仙掌。堪讶剔透玲珑，嵚崎夭矫，无一平庸相。此是庐山真面目，妙手传神依样。碧髓常腥，苍鳞自动，势欲飞腾上。海天风雨，恐随云气来往。
念奴娇·将客西泠填此志感
作者：黄燮清
朝代：清

双亲老矣，更弟兄潦倒，一般作客。两字功名何日就，望得门闾头白。乌鹊依枝，雁鸿印雪，落落饥驱迫。欲留难住，未行先计归日。堪叹寂寞芳闺，露花烟草，总是伤心色。楼上春风增懊恼，莫问绿杨消息。情泪穿珠，离怀中酒，红袖青衫湿。丝儿魂瘦，不禁零碎销得。孤峰瘦立，问飞来何处，离奇倔强。料得巨灵开华岳，削落芙蓉一丈。太守遗珍，元章新契，庭院供幽赏。博炉香袅，冷烟吹活仙掌。堪讶剔透玲珑，嵚崎夭矫，无一平庸相。此是庐山真面目，妙手传神依样。碧髓常腥，苍鳞自动，势欲飞腾上。海天风雨，恐随云气来往。
念奴娇·新店见亡友许金桥题壁诗
作者：黄燮清
朝代：清

晓星疏朗，送荒寒行色，五更羁旅。野店啼鸦如唤我，留看故人诗句。茧剩零丝，蠹馀残墨，浪说纱笼护。旗亭冷落，翠鬟尊酒谁赌。堪叹逝水流年，浮云小劫，容易芳华暮。赢得天涯知己泪，痛哭招魂何处。已矣功名，悲哉身世，弹指成今古。星星文采，一般都化尘土。
念奴娇·题芭蕉画册
作者：黄燮清
朝代：清

萧萧意远，带烟痕写出，翠无重数。曾向辋川图里见，残雪恁时消去。几净宜书，窗阴碍绣，染绿闲庭宇。夕阳遮了，浅红留在高树。最好瘦石安排，疏花衬贴，三径移云补。记得读书深夜坐，记得煎茶帘户。倚枕听秋，挑灯味梦，一阵黄昏雨。玉阶如水，暗蛩能说凉趣。
念奴娇·题诸子良嘉杲枣花帘学拍图
作者：黄燮清
朝代：清

仙乎萧史，在湘纹影里，呼之欲出。一树花阴清盖户，筛碎半窗凉月。紫粉徐飘，红牙细按，风过檐铃叶。隔墙声度，画楼残梦难觅。我欲远跨蟾蜍，琼箫飞弄，吹破秋云碧。去问广寒新乐府，洗尽人间筝笛。玉宇天高，银河水迥，未许星槎入。冰弦独语，古音空自怜惜。
惜余春慢
作者：黄燮清
朝代：清

傅粉临妆，凝脂扶醉，上巳初晴时序。嫣然欲笑，澹不胜情，如对玉人三五。曾记愔愔画廊，把酒看伊，燕憎莺妒。怕匆匆开落，传神摹艳，要春留住。谁信道、愁入芙蓉，芒生荆棘，一霎催花风雨。楼台泡影，翰墨沧桑，忍忆那回尊俎。不是天台梦游，自出山来，恁时归去。问仙源鸡犬，总难忘却，画图重补。
惜余春慢
作者：黄燮清
朝代：清

怯胆惊秋，魔尘悸夜，全借幡铃遮护。魂留蛱蝶，社待鸳鸯，好事病中过去。谁信芙蓉路遥，短楫烟波，未能同住。幸春生桃叶，不曾飘泊，恨花愁絮。休再忆、酒后啼痕，曲中哀怨，总是牵人心处。有情一往，无翼双飞，忍听画眉声苦。犹喜东山谢公，粉黛苍生，一般霖雨。愿吹箫庭院，碧梧栖稳，恨天长补。
惜余春慢·周子因远客江右，感时惜别，怅触于怀
作者：黄燮清
朝代：清

絮扑征衫，灯煎离绪，客与残春同远。思君梦枕，送子烟波，难化渡江云片。还念干戈未休，狎水凌波，健儿骄悍。便琵琶行酒，忧时伤遇，泪襟难浣。曾记我、兰泽寻盟，桐庐携棹，一路青山看遍。银釭听雨，玉轸哀秋，苦味那回经惯。谁信前游后游，滕阁斜阳，乱离曾见。叹茫茫尘劫，不堪重省，战场词卷。
惜余春慢·徐金桥主政集同人于尺五庄饯春
作者：黄燮清
朝代：清

小雨清尘，微阳催暖，暗绿天涯烟草。花随燕堕，客为莺来，幽径乱红难扫。惆怅朱檐画廊，如此芳时，倚栏人少。剩隔溪蝴蝶，参差装点，夕阳词稿。曾记得、陌上寻钿，湖边沽酒，艳说苏堤春好。罗裙梦里，玉板尊前，忽忽旧愁颠倒。重听清歌曼声，振触无聊，那回情抱。况东风亭馆，飞残香絮，柳阴深了。
惜秋华·秋海棠
作者：黄燮清
朝代：清

倦态惺忪，向雕栏艳糁，红妆微褪。薄醉乍醒，娟娟另饶丰韵。无端碎却秋心，正一片雨陪烟衬。空阶，梦魂凉、又是疏蛩几阵。芳影弄娇嫩。背墙阴睡起，西风扶隐。幽媚自怜，思妇泪痕还晕。簪来细贴云鬓，怕添了、玉钗离恨。残粉。付徐娘、断肠诗本。
惜红衣·露筋祠
作者：黄燮清
朝代：清

水绿春烟，墙红古岸，嫩阴催夕。系棹门前，闲鸥道行客。垂杨万缕，还认是、蛾眉颜色。愁绝。塘外野风，作落花消息。明珰宝瑟。依约芳踪，淮流共清澈。招魂荐饮，素月上瑶席。谁和叩舷哀唱，隔浦数声渔笛。问翠鬟何处，应在碧云天末。
扫花游·湖楼听曲
作者：黄燮清
朝代：清

小楼霁雨，看绿渐成阴，矮帘如水。送春去矣。正花香酒后，絮香檐底。料理闲愁，诉与雕梁燕子。管弦沸。算人在绣屏，红豆能记。凉破云一纸。奏细韵冷冷，晚寒罗绮。梦游自喜。认留仙院宇，绛霞宫里。但识飞琼，此外不知姓氏。曲终未。响天风、鬓丝吹起。
扫花游·罗镜泉以智琼台梦月图，次原韵
作者：黄燮清
朝代：清

紫鸾夜起，载一缕诗魂，碧云题款。五铢露染。趁天风缥缈，软红尘断。上界清虚，路与秋烟共远。赤城畔。自刘阮下山，鸡犬都换。琼斝谁更劝。向雾阁霞窗，美人寻遍。绀桃笑浅。笑惺忪蛱蝶，翅云飞倦。古径春幽，赖有寒簧作伴。踏歌缓。小游仙、彀伊留恋。
扬州慢·萤苑怀古
作者：黄燮清
朝代：清

疏柳摇愁，夕阳催暝，可怜梦里芜城。自琼花谢后，早粉黛飘零。叹当日、河边士女，断燐衰焰，都化流萤。问凄凉、谁吊黄昏，犹有箫声。翠桡暂倚，玉钩斜、荒草青青。算艳冢秋深，离宫夜老，留得残星。不照画眉帘子，无聊处、雨灭还明。诉兴亡遗恨，招凉人语疏灯。
换巢鸾凤
作者：黄燮清
朝代：清

燕病莺娇。看烟横废径，水漫危桥。不闻金谷宴，已断玉人箫。垂杨何苦弄纤腰。旧时舞衣馀香暗销。繁华影，试问取、断垣残照。风悄。云缥缈。来访故人，聊诉闲怀抱。冷处追欢，梦中寻悟，生意一庭幽草。弦管东山几何时，蔓藤花发诗天老。红栏干，让书生、醉倚昏晓。
探春慢·忆梅有序
作者：黄燮清
朝代：清

村与云深，路随香远，闲鸥三两寻到。暗水通桥，疏篁阴屋，世外人家春早。篱落横琴坐，乍惊起、空山幽鸟。醉看万玉成烟，一轮红衬残照。何事天涯倦旅，偏岁暮未归，信音绵缈。月里元宵，雪前人日，孤负旧游怀抱。愁听江城笛，总簸弄、相思清晓。一度花期，匆匆还又过了。
探芳讯·与俭才、薇客置酒朱彦甫孝廉长丰山馆，今一星周矣，彦甫、薇客先后下世，重游感旧。
作者：黄燮清
朝代：清

放船好。正水泛新萍，烟薰细草。认那时楼阁，垂杨又青了。愔愔小院春如醉，花气笼清晓。甚东风、簸艳吹香，作成愁抱。重省旧池沼。记前度吟秋，俊游都老。满地残红，苔径更谁扫。湖山尚有闲鸥鹭，无事还寻到。最销魂、一曲流莺树杪。
摸鱼儿 其一 九日偕闺人登烟雨楼
作者：黄燮清
朝代：清

叩红弦、画图飞入，楼台如此幽境。重阳风日今年好，动我醉怀吟兴。栏共凭。看隔水人家，约略烟中醒。凉云自迥。听长短菱歌，两三渔笛，声逼晚天冷。扶肩步，细印苔痕半径。清游滋味谁领。桂花香透罗衫子，秋上鬓边蝉影。庭院静。正寂寞无人，惟有斜阳等。垂杨渐暝。见阵阵昏鸦，星星野鹭，疏落送归艇。
摸鱼儿 其二 题许金桥谨身河梁醉月图，既送其入都
作者：黄燮清
朝代：清

最销魂、夕阳初暝，残红栖软芳草。东风只顾催离绪，又放柳丝青袅。春易老。问镜里歌前，几个朱颜好。描来恨稿。怅一霎晨星，五更斜月，别恨系樯杪。思君苦，病后重添懊恼。湖山谁共吟啸。平芜尽处天涯路，扰乱雨情烟抱。相见少。便不唱阳关，已是人愁倒。孤篷去了。剩燕外秋千，莺边楼阁，花影动清晓。
摸鱼儿·九日偕闺人登烟雨楼
作者：黄燮清
朝代：清

叩红弦、画图飞入，楼台如此幽境。重阳风日今年好，动我醉怀吟兴。栏共凭。看隔水人家，约略烟中醒。凉云自迥。听长短菱歌，两三渔笛，声逼晚天冷。扶肩步，细印苔痕半径。清游滋味谁领。桂花香透罗衫子，秋上鬓边蝉影。庭院静。正寂寞无人，惟有斜阳等。垂杨渐暝。见阵阵昏鸦，星星野鹭，疏落送归艇。最销魂、夕阳初暝，残红栖软芳草。东风只顾催离绪，又放柳丝青袅。春易老。问镜里歌前，几个朱颜好。描来恨稿。怅一霎晨星，五更斜月，别恨系樯杪。思君苦，病后重添懊恼。湖山谁共吟啸。平芜尽处天涯路，扰乱雨情烟抱。相见少。便不唱阳关，已是人愁倒。孤篷去了。剩燕外秋千，莺边楼阁，花影动清晓。